ناسنامە لە فەڕەنسا: هەڵبژاردنی ناو و نازناو - transcultures\nHome/بیروڕا/ناسنامە لە فەڕەنسا: هەڵبژاردنی ناو و نازناو\nماوەیەکە لە کوردستان کەمپینێک ڕاگەیەندراوە بەناوی “ناوی من ناوی دایکمە”. لە میدیای کوردی و تۆڕە کۆمەڵاتییەکان هەڵایەکی زۆری ناوەتەوە. لەڕاستیدا زۆر گەڕام لەسەر ئینتەرنێت هیچ زانیارییەکی بەسوودم نەدۆزییەوە لەسەر کەمپینەکە، واتا هەرکەسەو قسەیەک دەکەن، بۆیە تێنەگەیشتم بەتەواوی ئامانجی کەمپینەکە چییە بەشێوەیەکی دیاریکراو.\nناو و نازناو لە فەڕەنسا چۆن هەڵدەبژێردرێن؟\nمن ئەمە دەکەم بە دەرفەت بۆ خستنەڕووی ناونانی منداڵ لە فەڕەنسا، یان کەسێک چۆن ناودەنرێت لە وڵاتێکی خاوەن ئیدارە، ئازادی و شارستانییەتی وەک فەڕەنسا؟\nلە فەڕەنسا، هەموو کەسێک کە لەدایک دەبێت لە یەکەوە تا سێ ناوی لێدەنرێت، هەندێجاریش زیاتر؛ ناوی یەکەم، ناوی دووەم و ناوی سێیەم تاد… دواتر نازناوی باوکی یان دایکی و باوکی لەسەر ناسنامە و پاسەپۆرتەکەی دەنووسرێت. ئەگەر منداڵەکە تەبەنی بکرێت ئەوا نازناوی بەخێوکەرەکە وەردەگرێت. هەر بۆ نموونە لەسەر ناسنامەی فەڕەنسی ناو و نازناو بەم جۆرەیە:\nناو: ئاندرێ، فرانسوا، بێرنارد\nئەگەر ئەو نموونەیەی سەرەوە وەربگرین، لەهەموو دامودەزگایەکی ڕەسمی، تەنها ناوی یەکەم و نازناوەکەی بەکاردێت. بۆ نموونە لە دامودەزگاکاندا بەم شێوەیە بانگ دەکرێت: بەڕێز کامۆ ئەندرێ. هەروەها لەناو هەموو خەڵکدا تەنها بە ئاندرێ بانگ دەکرێت، واتا ناوی دووەم و سێهەمی بەکارنایەنن.\nبەڵام ئەگەر باوکی منداڵەکە لەکاتی لەدایکبوونی منداڵەکە ئامادە نەبێت ئەو منداڵە بەهی خۆی بزانێت، ئەوا دایکەکە نازناوی خانەوادەکەی خۆی بە منداڵەکەوە دەلکێنێت. هەر بۆ نموونە:\nئەگەر دایکەکە ناو و نازناوەکەی بەم جۆرە بێت:\nناو: سێسیل، ژۆزێت، ئان\nلەم حاڵەتەدا منداڵەکەی، بۆنموونە ئەگەر کوڕ بێت، دایکەکە پێشتر بەلایەنی کەمەوە ناوێکی بۆ دیاری دەکات و نازناوی خانەوادەکەی خۆیشی بۆ دادەنێت، بەم جۆرەی خوارەوە:\nناو: فرانسوا، ئارنۆ\nبۆیە، لە فەڕەنسا هیچ کوڕێک ناکرێت بەناوی دایکییەوە ناو بنرێت، بەپێچەوانەشەوە ناکرێت کچێک ناوی باوکی، کە پیاوە، بەکار بهێنرێت بۆ ناونانی، ئەوە زۆر نا لۆژیکییە، چونکە ناوی دایکی ناوێکی ژنانەیە، ناکرێت کوڕەکە بەو ناوەوە ناوبنرێت. بۆ نموونە، ئەگەر دایکەکە ناوی کارۆلین بێت، ناکرێت ئەگەر کوڕێکی بوو ناوی بنێت کارۆلین، چونکە شیاو نییە و ئەو ناوە ناوی کچە.\nلەسەر کارتی نیشتمانی فەڕەنسی (ناسنامە) ئەم زانیارییانە هەن:\nڕەگەز (کچ، کوڕ)\nلە پشتەوەی کارتەکە:\nدەرچوونی و بەسەرچوونی\nئەو لایەنەی کە کارتەکەی داوە: وەزارەتی ناوخۆ\nنموونەی کارتی نیشتمانیی فەڕەنسی\nلە فەڕەنسا دوای هەژدە ساڵی هەموو کەس دەتوانێت ناوەکانی یان نازناوەکەی بگۆڕێت بەهەر هۆکارێک بێت. بۆ نموونە ژنێک کە هاوسەرگیری لەگەڵ کەسێک دەکات لەگەڵ نازناوەکەی خۆی و نازناوی هاوسەرەکەیشی بۆ زیاد دەکات. یان هەر نازناوەکەی خۆی لادەبات و نازناوی هاوسەرەکەی دادەنێت. تەنانەت پیاویش دەتوانێت نازناوی هاوسەرەکەی لەپاڵ نازناوەکەی خۆیەوە زیاد بکات، لەم حاڵەتەیشدا بە خەتێک جیادەکرێنەوە، وەک ئەم نموونەیە، ئەگەر ژنەکە نازناوی (کامۆ)ی هەبوو پیاوەکەیش (دوکارلی)، ئەنجام بەم جۆرەی لێدێت (کامۆ-دوکارلی). بۆ ئەم گۆڕانانەیش داواکاری لەسەر ئینتەرنێت و لە ڕێگەی نامەوە دەکرێت و ١١٠ یۆرۆی تێدەچێت.\nکەمپینی “ناوی من ناوی دایکمە”، لە ڕووی بابەتییەوە هیچ جێگایەکی نییە، کەس نازانێت ئامانجە سەرەکییەکەی ئەمانە چییە. لە وڵاتێکی خاوەن شارستانی و دیمکراسی و سیستمی وەک فەڕەنسایش جێگەی نابێتەوە و هیچ واتایەکی نییە. ئەکرا کەمپینەکەیان بەجۆرێکی تر بکردایە، بۆ ئەوەش نموونەی وڵاتێکی وەک فەڕەنسا یان هەر وڵاتێکی تریان هەڵبژاردایە. ئەوەی جێگەی سەرنجە ئەوانەی کەمپینەکەیان کردووە کەسانێکیان تێدایە کە لە ئەوروپا و وڵاتانی ڕۆژائاوا ژیاون، کەچی نەیانتوانیوە بچوکترین سوود لەو وڵاتانە وەربگرن بیبەنەوە بۆ وڵاتەکەیان، بەڵکو چوونەتەوە بۆ کوردستان لە جیاتی ئەوەی پرۆژەیەکی جدی پێشکەش بکەن و سوود لە ئەزموونە سەرکەوتووەکانی ڕۆژئاوا وەربگرن لەسەر ناسنامەی باری کەسێتی، کەچی بوونەتە مایەی سەرئێشە و ئیستیفزاز بۆ کۆمەڵگای کوردی. دووریش نییە هەر وەک هەر بابەتێکی تر دەستی سیاسی لەپشت ئەم کەمپینەشەوە نەبێت بۆ لابردنی ڕووناکی لەسەر هەندێ پرس و بابەتی ڕۆژ و تیشکخستنەسەر و سەرقاڵکردنی سۆسیال میدیا و خەڵک بەم بابەتە لاوەکییانەوە.\nChangement de nom de famille pour motif légitime https://www.service-public.fr/particuliers/vosdroits/F1656\nPrevious ڕۆچوونی نەوت بۆ نێو دەریاکان، کارەساتێکی ژینگەییە\nNext سەرنجێک لەبارەی گۆڕانی کۆمەڵایەتییەوە


کوردیپێدیا - بەسەرهاتی رەفیق حیلمی\n📕 بەسەرهاتی رەفیق حیلمی | پۆل: پەڕتووکخانە | زمانی بابەت: 🏳 کوردیی ناوەڕاست\nبەسەرهاتی رەفیق حیلمی\nئامادەکردنی: ناهیدە رەفیق حیلمی\n🔗 خوێندنەوە / داونلۆدکردنی پەڕتووکی: بەسەرهاتی رەفیق حیلمی\n📥 ژمارەی داونلۆد: 1,389 جار\n1. 👁 رەفیق حیلمی\n2. 👁 ناهیدە رەفیق حیلمی\n➕ ئەم بابەتە لەلایەن: (هاوڕێ باخەوان)ەوە لە: Aug 28 2014 1:23PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 28 2014 1:24PM باشترکراوە\n👁 ئەم بابەتە 13,356 جار بینراوە\n📷 فایلی وێنە 1.0.1 52 KB Aug 28 2014 1:23PM هاوڕێ باخەوان\n📕 فایلی PDF 1.0.1 7 MB 272 Aug 28 2014 1:23PM هاوڕێ باخەوان


ئێران ھەرەشە دەکات\n2019-06-09 [08:23 AM]\nئێران هه‌ڕه‌شه ده‌كات، ئه‌گه‌ر ئه‌و مۆڵه‌ته 60 رۆژییه‌ی كه بۆ ئه‌و وڵاتانه‌ی واژوویان له‌سه‌ر رێككه‌وتنی ئه‌تۆمی كردووه به‌بێ ئه‌نجام كۆتایی هات، مانای وایه تاران له چوارچێوه‌ی ئه‌و رێككه‌وتنه ده‌ست به رێككاری نوێ ده‌كات.\nمحه‌مه‌د جه‌واد زه‌ریف، وه‌زیری ده‌ره‌وه‌ی ئێران گوتی: "كۆتاییهاتنی مۆڵه‌ته 60 رۆژییه‌كه به‌بێ ئه‌نجام، واتا ده‌ستپێكردنی رێككاری نوێ له‌لایه‌ن تارانه‌وه له‌چوارچێوه‌ی رێككه‌وتنی ئه‌تۆمی".\nزه‌ریف ئاماژه‌ی به‌وه‌شدا، "ئه‌وروپا له‌و پێگه‌یه نییه كه ره‌خنه ئاراسته‌ی ئێران بكات، چ له چوارچێوه‌ی رێككه‌وتنی ئه‌تۆمی یان له‌ده‌ره‌وه‌ی رێككه‌وتنه‌كه" و دووپاتیكرده‌وه، "ده‌بێت ئه‌وروپییه‌كان په‌یوه‌ندییه ئابوورییه‌كانیان له‌گه‌ڵ ئێران ئاسایی بكه‌نه‌وه".\nزه‌ریف ده‌شڵێت: "سیاسه‌ته‌كانی ئه‌وروپا له رۆژهه‌ڵاتی ناوه‌ڕاست جگه له وێرانكاری هیچی لێ سه‌وز نه‌بووه"، گوتیشی: "هه‌ندێ وڵاتی ئه‌وروپی هێشتا چه‌ك به سعوودیه ده‌فرۆشن بۆ ئه‌وه‌ی یه‌مه‌نی پێ بۆردومان بكات و ئه‌وروپییه‌كان رێگه‌یان به هه‌ندێ وڵاتی ناوچه‌كه داوه تاوان ئه‌نجام بده‌ن".\nسه‌باره‌ت به سه‌ردانه‌كه‌ی شینزۆ ئابێ بۆ تاران، زه‌ریف ئاماژه‌ی به‌وه‌دا، "دیدگای خۆمان بۆ دانوستان به سه‌رۆكوه‌زیرانی ژاپۆن راده‌گه‌یه‌نین" روونیشیكرده‌وه، "داواكاری تره‌مپ بۆ ده‌ستپێكردنی دانوستان درۆیه و ناكرێت له به‌رده‌وامی فشاره‌كان ده‌ست به دانوستان بكه‌ین".\nله به‌رده‌وامی قسه‌كانیدا زه‌ریف جه‌ختی كرده‌وه، "بۆ سه‌رۆكوه‌زیرانی ژاپۆن روونی ده‌كه‌ینه‌وه، كه جه‌نگی ئابووری ئه‌مه‌ریكا جۆرێكه له تیرۆر و مه‌به‌ست لێی گۆڕینی دۆخی ئێستایه و پێویسته تره‌مپ كۆتایی به جه‌نگی ئابووری دژی تاران بهێنێت".\nبڕیاره رۆژی چوارشه‌ممه، شێنزۆ ئابێ، سه‌رۆكوه‌زیرانی ژاپۆن، به سه‌ردانێكی دوو رۆژی بگاته تاران و له چوارچێوه‌ی هه‌وڵه‌كانی تۆكیۆ بۆ نێوه‌ندگیریكردن له نێوان تاران و واشنتن، له‌گه‌ڵ به‌رپرسانی كۆماری ئیسلامی كۆببێته‌وه، له‌وانه‌ش، حه‌سه‌ن رۆحانی، سه‌رۆك كۆماری ئێران و عه‌لی خامنه‌یی، رێبه‌ری باڵای ئه‌و وڵاته، كه له ماوه‌ی 4 ده‌یه‌ی رابردوودا، یه‌كه‌مجاره سه‌رۆكوه‌زیرانی ژاپۆن سه‌ردانی ئه‌و وڵاته بكات.


تۆ رۆشنبیریت؟ - تۆڕی میدیایی خەڵک\nتۆ کە کەسێک لەخۆت گەورەتر ئەبینی هەڵدەستیت لەبەری؟ بچیتە شوێنێک بۆ گەشتکردن ئەو شوێنە پاک رادەگری؟\nرێزی هاورێ و خزمەکانت دەگریت؟\nبەهای خواردنەکەت ئەزانی،سوپاسگوزاری؟\nلەشوێنی کارەکەت بەویژدانەوە کاردەکەیت؟\nئارامگری، بەخشندەی، چاکەخوازی، خەمخۆری، میهرەبانی؟\nئەمەو سەدان پرسیار.\nبەداخەوە ئەگەر مجامەلەی لێدەرکەین، بەخۆشمەوە ناتوانین ئەم وەڵامانە بدەینەوە.\nرۆشنبیری مرۆڤ بە ژمارەی کتێبە خوێندراوەکانی و بڕوانامەکانی ناپێورێت، بەڵکو بە وەڵامدانەوەی ئەم پرسیارانە دەبێت، من هەرکاتێک گوێم لەم وشەیە ئەبێت موچرک بەگیانمدا یەت، چونکە دنیایەک پرسیاری قورس و سەدان ئەرک ئەکەوێتە سەرشانم، وابەستەم ئەکات بەزیاتر خۆ چاکردن، بەڵام لەئێستادا ئەو وشەیە زۆر بی نرخ کراوە، چونکە هەرچی کەسی بێ هەگبەیە ئەم ناوەمان لێناوە (ڕۆشنبیر) ئەم وشەیە مایەی ئەوە نییە پۆز لێبەیت پێوەی بەڵکو زۆر کات شەرمەزارت دەکات، چونکە هەستدەکەی لەچاو گەورەیی ئەم وشەیە کەمتەرخەمیت کردووە بەپێی پێویست نەتتوانیوە پابەندی ئەو خاڵانەبیت کە لەمانای راستەقینەی ئەم وشەیەدا هەیە، بۆیە رۆشنبیری پێش زانست و نازناو و پاشناوەکانە، چونکە ئەکرێت زانست بەخراپ بەکاربهێنرێت، بەڵام رۆشنبیری هیچ ویژدان مردوویی و خراپەیەکی تێدا جێنابێتەوە.\nبۆەی ڕۆشنبیربوون بەچەقۆ و چەتالەکەت نییە، ژمارەی کتێبەکانت و دانانی لەسۆشیال میدیا نییە، ژمارەی چوونە دەرەوەکانت و وێنەگرتنەکانت و نمایشەکانت، ئۆتۆمبیلەکەت، مۆبایلەکەت و خانوەکەت نییە، رۆشنبیر بوون هەستکردنە بە لێپرسراوی، ڕێزدانانە بۆ لەخۆت گەورەتر، بەبەخشندە تەماشاکردنی بچوکترە لە خۆت……..هتد.\nبا نەوەکانمان لەمانای راستەقینەی رۆشنبیری تێبگەیەنین و فێریان بکەین بەرەوشت و ئاکار بیسەلمێنن رۆشنبیری چی یە، چونکە رۆشنبیری وەک هەرپێداویستیەکی دیکە گرنگەو نەوەیەکی کامڵ و پوخت پێشکەشی کۆمەڵگا دەکات.


لەوانیە کلکدارە نوێکەی دۆزرایەوە لەچەند هەفتەی داهاتوودا بەچاو لەئاسمان ببینرێت\nی مانگی پـێنج ١٨, ٢٠٢٠\nبۆیەکەم کەڕەت کلکدارە نوێکە لەلایەن زانای گەردوون مایکڵ ماریانزۆ بەدیکرا، ئاماری کۆکراوەی لەڕێگای بەکارهێنانی ئامێرێکی ئاژانسی ئاسمانیی ئەوروپا ESA و سەتەلایتەکانی سەر بە چاودێریی ناسا بۆ خۆر و چاودێریی بەرگی هەوای زەوەی SOHO دۆزرایەوە، ئامێرەکە ناسراوە بە SWAN وێنەی گەردەلوول و بای خۆر دەکێشێت، ئەوەی بەردەوام لەواڵای و نێوان هەسارەکاندا بڵاو دەبنەوە، لەڕێگای سەنگی خستنە سەر درێژی شەپۆلی تیشکی وەنەوەشەیی پڕژبوە لەئەتۆمەکانی هایدرۆجین.\nکلکدارە نوێکە لەڕێگای ئامێرەکەوە بەدیکرا، لەبەر ئەوەی بڕێکی زۆر گەورە لە ئاو هەڵدەدات بە 1.3 تەن لەچرکەیەکدا مەزەندە دەکرێت.\nسەرباری ئەوەی ناوی فەرمی کلکدارەکە C / 2020 F8 بەڵام لەئێستاد بە کلکداری سوان ناسراوە، بەناوی ئەو ئامێرەی هۆکاری دۆزینەوەی بوو. کلکدارەکە لەنزیک زەویەوە لە دوریی نزیکەی 85 ملێۆن کیلۆمەتر تێپەڕی، لەلایەن دانیشتوانی بەشی باشوری زەوی و لەهەندێک بەشی نیوەی باکور زەوی باشتر بەدیکرا.\nزاناکانی گەردوون دەڵێن دانیشتوانی نیوەی باکوری زەوی لەوانەیە لەکۆتایی ئەم مانگەدا باشتر بەدی کەن کاتێک لەنزیک خۆرەوە تێدەپەڕێت.\nبەڵام زاناکان دەڵێن سەختە دەرکەوتنی کلکدارەکان بەتایبەتی ئەگەر لەنزیک خۆرەوە تێپەڕن، پێشبینی بکرێت.\nگەردوونناس تۆنی فیلپس بۆ ڕۆژنامەی نیۆیۆرک تایمز ووتی "دەکەوێتە سەر ئاوێتەبوونی کلکدارەکە لەگەڵ گەرمبوونی لەلایەن خۆرەوە لەگەڵ نزیکبونەوەی لەخۆر لەچەند هەفتەی داهاتوودا.\nلەگەڵ نزیکبوونەوەی کلکدارەکان لەخۆر هەڵدەوەشێت، ئەو بەشانەش لەوانیە کلکێک دروست کەن و باشتر بۆ بینین دەردەکەون.\nئێران هێزی سەربازیی بۆ نەهێشتنی کوولە بەکاربێنێت\n(ڕۆیتەرز) بەرپرسێکی وەزارەتی کشتوکاڵی ئێران ڕایگەیاند لەوانیە ئێران هێزی سەربازی بەکاربێنێت بۆ یارمەتیدان لەکاری لەناوبردنی کوولە کە لە باشوری ئەو وڵاتەدا بڵاوبۆتەوە و بۆتە هەڕەشە لەسەر نەمانی بەروبوومی کشتوکاڵی کە بە زیاتر لە 7 ملیار دۆلار مەزەندە دەکرێت.\nبڵاوبوونەوەی کوولە بەراورد بە دەیان ساڵی ڕابردوو بە خراپترین دادەنرێت، گرفتەکانی ئێران سەختتر دەکات، ئەوەی لەڕاستیدا بەهۆی بڵاوبوونەوەی ڤایرۆسی کۆرۆنا زیانی گەورەی لەناوخۆدا لێکەوتوە، لەسایەی سزاکانی ئەمریکا بەسەر ئێراندا سەپاندویەتی هاناردەی نەوتی بۆ ئاستی تۆمارکراو پاشەکشەی کردوە.\nئاژانسی کاری ئێران نیمچە فەرمی لەزاری محەمەد ڕەزا میر، بەرپرس لەوەزارەتی کشتوکاڵ ووتی "کوولەی بیابان هێرشی کردۆتە سەر زیاتر لە 200 هەزار هکتار لە باخ و کێلگەی کشتوکاڵی 7 ناوچە لەکۆی 31 لەوڵاتەکەدا".\nمیر بە ئاژانسەکەی هەواڵی ووتوە ناوچە زیان لێکەوتوەکان لە ڕۆژهەڵاتی ئێرانەوە لەسنوری لەگەڵ پاکستان درێژدەبێتەوە بۆ سنوری عێراق بۆ زیاتر لە 1 ملێۆن هیکتار بەرزدبێتەوە.\nمیر بەئاژانسی کاری ڕاگەیاندوە "هێزی سەربازیی پەڵێنی داوە لەوجەنگەدا دژ بە کوولەی بیابان هاوکاری بکات، لەوانە دابین کردنی ئۆتۆمۆبێلی بۆناوچە سەختەکان بەکاردێت و ڕۆشتن بۆی ئاسان نیە".\nزیاتر ووتی " لەساڵی ڕابردوودا هێزی سەربازی، سەربازو ئۆتۆمۆبێلی دابین کرد، ئەمەش کاریگەری گەورەی هەبوو".\nسەرباری ئەمەش میر ووتی ڕێوشوێنەکان دژ بە کوولە تائێستا ڕێگربوە لە کەوتنەەی زیان، لەمبارەیەشەوە ڕوونکردنەوەی زیاتری نەدا.\nزانایەکی ئەمریکا دەڵێت ئەگەر ڤایرۆسەکە سەرهەڵبداتەوە زستانێکی سەختمان دەبێت\nواشنتن- بەرپرسێکی پێشوی حکومەت دەڵێت لەسەر ئەوەی بەڕێوبەرایەتی ترامپی ئاگەدارکردوەتەوە لەوەی "ئەگەر ڕابەرەکان بەڕژدیی هەنگاو نەنێن بۆ ڕێگریی لەبڵاوبوونەوەی ڤایرۆسی کۆرۆنا ئەوا زستانێکی سەختمان دەبێت" لەکارەکەی دورخراوەتەوە.\nزانای بەرگریی لەنەخۆشی دکتۆر ریک برایت ڕۆژی 5شەممە لەبەردەم ئەنجومەنی وزە و بازرگانی نوێنەران ڕوانگەی خۆی ئاشکراکرد. دەربارەی چۆنێتی مامەڵەکردنی بەڕێوبەرایەتیەکە لەگەڵ قەیرانەکەدا بەگەواهیدانی بەرپرسێکی جێبەجێکاری کۆمپانیایەک دەمامک دروست دەکات، نیگەرانیەکانی خستە ڕوو.\nئاژانسی چاودێریی فیدراڵی "هۆکاری دروست"ی دۆزیەوە بۆ لابردنی برایت لە پۆستەکەی وەک سەرۆکی ئەنجومەنی توێژینەوە و پەرەپێدانی تەندروستی زیندەوەری باڵا، دوای لێدانی زەنگی مەترسی لەلایەن وەزارەتی تەندروستی و خزمەتگوزاری مڕۆیی‌یەوە. برایت ووتی ئەو بۆتە جێگای ڕەخنە کاتێک هەوڵی پێشوەختی داوە بۆ برەودان بە پەرەپێدانی ڤاکسین و پاشەکەوتکردنی بڕی پێویست.\nبرایت لە گەواهیدانیدا کەئامادەی کردبوو بۆ دەستەی ئەنجومەنی نوێنەران ووتی " ئەگەر لەپەرەپێدانی وەڵامدانەوەی نیشتمان بەهەمئاهەنگی لەسەر بنەمای زانست شکستی هێنا دەرفەت لەدەست دەدەین، ووتیشی ترسم هەیە ئەم نەخۆشیە زیاتر بڵاوبێتەوە و درێژە بخاێنێت، ئەوکات دەبێتە هۆکاری نەخۆشکەوتنی زیاتر و گیان لەدەستدانی پێشومار".\nگەواهیدانی برایت لەهەفتەی ڕابردوودا دوای ئاگاهی دکتۆر ئەنتۆنی فۆسی هات، گەورە شارەزای نەخۆشیە بۆگوازراوەکان لەحکومەتدا، بەوەی لابردنی ڕێگریی لەسەر داخستنی بازارەکان و مانەوە لەماڵدکاندا لەوانیە کات بەرەوداوە بەرێت و گرفتی ئازارو مردن بچێنێت وهەوڵەکانی بۆ ئابوری دەدرێت جارێکی‌کە سەرەولێژبێتەوە.\nسەرۆک دۆناڵد ترامپ برایتی بە "کەسێکی بوغزن" نابرد و هەندێک هاوپەیمانی سیاسی سەرۆک داوای دەرکردنی (فۆسی)یان کرد، هەرچەندە پێدەچێت جێبەجێ نەکرێت.\nزیاتر لە 90 هەزار کەس لەوڵاتەیەکگرتوەکانی ئەمریکادا گیانیان لەدەستداوە، ئەمەش 4/1ی مردنەکانی جیهانە و بەرزترین ژمارەیە وڵاتێک تۆماری کردبێت.\nتائێستا زیاتر لە4.7 ملێۆن کەس تووشبوون و نزیکەی 320 هەزار مردوون.\nوەک خەمخۆرێک بۆ بنیاتنانەوەی ئابوریی ئەمریکا، سەرۆک ترامپ داوای ئەهوەنکردنەوەی ڕێوشوێنە تووندەکانی کرد، زۆر لە فەرمانڕەواکان بەقۆناغ هەنگاوی بۆ دەنێن، سەرباری ئەوەی کڕیار هێشتا لەگەڕانەوە بۆ ڕێستۆرانت و بۆنەی کۆمەڵایەتی وەرزشی دوودڵن.\nبرایت لەگەواهیدانی ووتی "ئەوڕاستەیەی ناتوانرێت نکۆڵی لێبکرێت ئەوەیە لەپایزی داهاتوودا ڤایرۆسی کۆرۆنا دەگەرێتەوە، بەڕێژەیەکی لەبەرچاو ئاستەنگەکانی تووشبونی ئینفلەوەنزای وەرزی هەڵدەکشێت و فشارێکی بێشومار دەخاتە سەر سیستەمی چاودێریی تەندروستیمان".\nبرایت ووتی "بێ نەخشە و پلان و جێبەجێکردنی ڕوون و ئاشکرا بۆ هەنگاوەکان ئەوەی شارەزایانی‌دیکە دەستنیشانیان کردوە، ئەوا ساڵی 2020 لە مێژوودا سەخترین زستانی دەبێت".\nبرایت خاوەنی بڕوانامەی دکتۆرایە لە زانستی بەرگری دژ بەنەخۆشی، ڕێبازێکی دەستنیشانکردوە بۆ بەرەوپێشچوون لەسەر بنەمای زانست ئەگەرچیش توێژەرەوانیش لەهەوڵدان بۆ بەدەستهێانی ڤاکسین، بەڵام دەڵێت دەبێت هەندێک هەنگاو هەیە بنرێت. لەوانە:\n- دانانی ستراتیجیەتی پشکنینی نیشتمانی بۆ نەخۆشی ڤایرۆس\nکۆشکی سپی داوای کرد هەنگاوبنرێت بۆ پشکنین. تەنانەت لەوکاتەی حکومەتی فیدراڵی هەوڵئەدات پشکنینی زیاتر بکرێت و بەوڕێگایەی لەبەردەستدایە و بەفراوانی و بەئاسانی . سەرۆک ترامپ دەڵێت وڵاتەیەکگرتوەکان لەڕێگای ئەم ستراتیجیەتەوە بەسەر پشکنیدا "سەرکەوت" ، بەڵام دیموکراتەکان لەکۆنگرس داوای پشکنین لەچوارچێوەی فیدراڵیدا بۆ هەمو وڵات دەکەن.\n- بەرزکردنەوەی ئاستی ڕۆشنبیری تەندروستی سەبارەت بە بنەماکانی سەلامەتی وەک دەست شتنی بەردەوام و لەدەموچاوکردنی دەمامک لەشوێنە گشتیەکاندا وەک ئەوەی ڕێنماییە گشتیەکان ئاماژەیان پێداوە. برایت ووتی "بەڕاشکاوی دەبێت ڕابەرەکانمان لەڕێگای" بەنموونەکردنی ڕەوشت " هەنگاوبنێن، ئەمەش ئاماژەیەکە بۆ سەرۆک بەڕوونی و بەشاراویی.\nداواکانی برات بریتی بوو لە:\n- زیاترکردنی بەرهەمهێنانی پێداویستەی بنەرەتیەکان، بۆ پشکنین و خۆپاراستن و بواری چاودێریی تەندروستی بۆ کارمەندە بنەڕەتیەکان.\n- دانانی سیستەمی دابەشکردنی یەکسانی پێداویستەیاکان و ئەوانەی کەمتر دەستدەکەون و داوای لەسەرە.\n- نەهێشتنی ڕکەبەریی لەنێوان ولایەتەکاندا توانا بەرزدەکاتەوە وتێچوون کەمدەکاتەوە.\nوەک بەشێک لە گازندە برایت هەوڵ دەدات بۆ کاری پێشوی بگەڕێتەو، کۆمپانیای HHS خاوەن کارەکەی دەڵێت، ئەو لەگەڵ قسەکانی زۆر جیاوازە و داواکاریەکانی بۆ دوبارە دانانەوەیەتی لە پۆستە باڵاکەی خۆیدا بۆ ڕابەرایەتی پەرەپێدانی پشکنینی نوێ بۆ ڤایرۆس کۆرۆنا لە پەیمانگای تەندروستیی نیشتمانی.\nئاژانسی برادا دامەرزرا، ئەوەی برایت بۆ 10 ساڵ کاری تێداکرد، بۆ یارمەتیدانی حکومەت لەسەر ئاستی وەڵامدانەوەی تیرۆری باێۆلۆجی و نەخۆشیە بۆگوازراوەکان و چارەسەری. بەرلەدوبارە دامەزرانەوەی، هەڵسەنگاندی کاری بە پلەی "بێوێنە"ی بۆ کرا.\nبرات ووتی کارکردن لەگەڵ بەرپرسانی HHS گرژی تێکەوت دوای ئەوەی لەسەر بەکارهێنانی فراوانی هایدرۆکسی کلۆرۆکین هاوڕانەبوو، کە دەرمانی مەلاریایە، ئەوەی ترامپ بۆ چارەسەری کۆڤید-19 بە کاریگەر ناوی برد. تویژینەوەکانی بەم دوایانە کران دەڵێن لەوانیە ئەو دەرمانە زیانی زیاتر بێت لەسوودی. برایت لەمانگی 4دا لەپۆستەکەی دورخرایەوە.\nبەرنامەی زانست و تەکنەلۆجیا 05-18-2020


📅 15-09-2017 رێکەوت و رووداو (کڕۆنۆلۆژیا)\n📅 کاتی تۆمارکردن Sep 15 2017 12:00AM\nباکووری کوردستان - هاوڵاتیانی شرناخ کە پاش هێرشەک [ زۆرتر... 👁] ✖ ✖ 7 5 ✔ 99% ✍ هـ.ب. 15-9-2017 0:00:00\n📷 ئاڵای ژنە شەڕڤانە ئێزدییەکان لە پایتەختەکەی داعشدا دەشەکێتەوە وێنە و پێناس\n📅 کاتی تۆمارکردن Sep 15 2017 1:49PM\nشەڕڤانانی یەکینەکانی ژنانی شنگال- یەپەژە، کە بەشدا [ زۆرتر... 👁] ✖ ✖ 0 0 ✔ 96% ✍ ئـ.ئـ.ف. 15-9-2017 13:49:12\n📝 بەڵگەیەک کە کوژراوەکانی داعش لە کۆبانێ ئاشکرا دەکات، لە تەبقا دۆزرایەوە بەڵگەنامەکان\n📅 کاتی تۆمارکردن Sep 15 2017 10:15AM\n👁 ئەم بابەتە 4,222 جار بینراوە\nهێزەکانی ئاسایشی ناوخۆی تەبقا بەڵگەیەکیان دۆزییەوە [ زۆرتر... 👁] ✖ ✖ 0 0 ✔ 99% ✍ هـ.ب. 15-9-2017 10:15:14\n🍛 دروستکردنی دۆشاوی توو له هەورامان و سوودەکانی خواردنی کوردی\n📅 کاتی تۆمارکردن Sep 15 2017 1:32PM\nتوو یەکێکە لە میوەکان و لە وەرزی هاوین گەشە دەکات [ زۆرتر... 👁] ✖ ✖ 5 0 ✔ 99% ✍ ئـ.ئـ.ف. 15-9-2017 13:32:45


ئەمرۆ دووا یاری ئەستێرەیەکی ئارجانتینایە – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/ئەمرۆ دووا یاری ئەستێرەیەکی ئارجانتینایە\nئەمرۆ دووا یاری ئەستێرەیەکی ئارجانتینایە\nکاروان فاخر 2016/05/21\nھێرشبەری پێشووی ھەڵبژاردەی ئارجانتینا و یانەی ئینتەر میلانی ئیتاڵیا, دیێگۆ ملیتۆ بریاریداوە ئەمرۆ دوایین یاری لە ژیانی وەرزشی خۆی لەگەڵ یانەی رایسینک کلاب ئەنجام بدات و مالئاوایی لە لاکێشەی سەوز بکات.\nئەمرۆ پێگەی “Sempreintr” بڵاویکردەوە, ملیتۆی ھێرشبەری پێشووی ھەڵبژاردەی ئارجانتینا ئەمرۆ دوایین یاری خۆی لەگەڵ یانەی رایسینگ کلاب ئەنجام دەدات و مالئاوایی یەکجاری لە تۆپی پێ دەکات, سەرچاوەکە ئەوەشی بڵاوکردەوە, یاریزانی ئارجانتینی لە دوایین یاریدا میوانێکی تایبەتی دەبێت, ئەویش خۆزی مۆرینیۆی راھێنەری پۆرتوگالیە, کە لە دوایین یاری ئامادە دەبێت.\nملیتۆی تەمەن ٣٦ ساڵ, پێشتر لە ریزەکانی ھەر یەک لە یانەکانی ریال زاراگۆزای ئیسپانیا, جێنەوا, ئینتەر میلانی ئیتاڵیا, رایسینگ کلابی وڵاتەکەی یاری کردووە و ناسناوی جۆراوجۆری بەدەست ھێناوە.\nخۆزێ مۆرینیۆ و دیێگۆ ملیتۆ\nئارجانتینا دیێگۆ ملیتۆ راسینگ کلاب\nڤیدیۆ: له تۆڕه كۆمه‌ڵایه‌تییه‌كان باس باسی ئه‌م هه‌ڵسوكه‌وته سه‌یره‌ی سوارێزه


به‌رپرسێـکی کۆبانی: کۆبانی له ده‌سـتی هێزه‌کانی خۆماندایه\nعیسمه‌ت شێخ حه‌سه‌ن وه‌زیری به‌رگری کانتۆنی کۆبانی ده‌ڵێت شاره‌که له ده‌سـتی خۆیاندایه و هێزه‌کانیان به توندی به‌رگری له شاره‌که‌یان ده‌که‌ن و هێشـتا شه‌ڕ به‌رده‌وامه.\nله وتووێژێـکدا له‌گه‌ڵ ڕۆبین ڕه‌شوان له به‌شی کوردی ده‌نگی ئه‌مه‌ریکا، به‌ڕێز شێخ حه‌سه‌ن هه‌روه‌ها گوتی شه‌وی ڕابردوو داعش له حه‌له‌ب و ڕه‌ققه و جه‌رابلس و مونبج هێزی هێناوه به‌و هیوایه‌ی کۆنترۆڵی شاره‌که بکات، به‌ڵام هێزه‌کانی یه‌په‌گه له‌سه‌ر زه‌وی لێـیان داون و هه‌روه‌هاش فڕۆکه‌کانی ئه‌مه‌ریکا له ئاسـمان، به‌وه‌ش ئه‌م هه‌وڵه‌ی دیکه‌ی داعش شـکستی هێناوه.\nدواتر سوپاسی هاوپه‌یمانانی کرد بۆ ئه‌و پشـتیوانیـیه ئاسـمانیـیه‌ی لێـیان ده‌که‌ن و داوای کرد هێرشی توندتر ئه‌نجام بده‌ن.\nجێی ئاماژه‌یه پـێشـتر کۆمه‌ڵه‌ی چاودێری مافه‌کانی مرۆڤی سوریا بنکه له به‌ریتانیا گوتی داعش توانیویه‌تی زیاتر له سێ به‌شی شاری کۆبانی کۆنترۆڵ بکات که هه‌رچه‌نده ڕووبه‌ڕووی به‌رگریـیه‌کی توندی هێزه‌کانی یه‌په‌گه و هێرشه ئاسـمانیـیه‌کانی هاوپه‌یمانان بوونه‌ته‌وه.\nله لایه‌کی دیکه زارا مستۆ به‌رپـرسی ئۆفیسی کۆبانی ماڵپه‌ڕی وڵاتی نێت به به‌شی کوردی ده‌نگی ئه‌مه‌ریکای گوت ڕاسته داعش توانیبووی بگاته هه‌تا ئاسایشی شاره‌که، به‌ڵام پاشان به توندی لێی دراوه و گه‌ڕاوه‌ته‌وه دواوه. ده‌ڵێت شه‌ڕه‌که بووه به شه‌ڕی لێدان و کشانه‌وه و ساتبه‌سات ده‌گۆڕێت.\nوتووێژی عیسمه‌ت شێخ حه‌سه‌ن


ڤیدیۆ.. بۆئەوەی هاوڕێکەی پارەکە نەدات چووە سەر سەقفی ئۆتۆمبێلەکە\nشازادەی سعودیە بە شیعرێك ستایشی کردوون\nKurdistan24 هه‌ولێر 08:34 2021/12/30\nکاتێک پارەدان دەبێتە پێشبڕکێ\nرۆژهەڵاتی ناوەڕاست سعودیە شازادەی سعودیە\nدوو گەنجی سعودی کە لە چێشتخانەیەک هەندێک خواردنیان کڕیووە و لەسەر پارەدان دەبێتە پێشبڕکێیان، دوای بڵاوبوونەوەی گرتە ڤیدیۆکەیان، لەماوەیەکی کەمدا دەنگداەوەیەکی زۆری دایە و شازادەیەکی سعودیش بە شیعرێک باسی کردوون.\nگرتە ڤیدیۆکە لە تویتەر بڵاوبۆتەوە و تیایدا ئەو دوو کەسەی لە ئۆتۆمبێلەکەدان، لەلایەن کارمەندی چێشتخانەوەکەوە خواردنەکەیان پێدەدرێت و ئەمانیش دەبێتە پێشبڕکێیان لەسەر پارەدان، کەسی دووەم بەجۆرێک سوورە لەسەر ئەوەی خۆی پارەی خواردنەکە بدات، دەچێتە سەر سەقفی ئۆتۆمبێلەکە و لەوێوە پارەکە دەدات.\nهەندێک لەوانەی ڤیدیۆکەیان لە هەژمارەکانی خۆیان بڵاوکردۆتەوە دەڵێن، ئەمە بەشێکە لە بەخشندەیی خەڵکی سعودیە و رەوشتە بەڕێزەکانیان کە تا ئەمڕۆش لەگەڵیاندا ماونەتەوە، لەلایەکی ترەوە "سطام بن خالد آل سعود" شازادەی سعودیە، بە بەیتە شیعرێک ستایشی کردن.\n— سطام بن خالد آل سعود (@sattam_al_saud) December 28, 2021


ئیداره‌ی گه‌رمیان ده‌رباره‌ی كێشه‌كانی پرۆژه‌ی مامۆستایان كۆبوونه‌وه‌یه‌ك ئه‌نجامده‌دات\nئیداره‌ی گه‌رمیان ده‌رباره‌ی كێشه‌كانی پرۆژه‌ی مامۆستایان كۆبوونه‌وه‌یه‌ك ئه‌نجامده‌دات \nئه‌مڕۆ (11ی كانوونی دووه‌م) نوێنه‌رایه‌تی لقی گه‌رمیانی یه‌كێتی مامۆستایان و خاوه‌نی كۆمپانیای جێبه‌جێكاری پرۆژه‌ی مامۆستایان له‌كه‌لار، سه‌ردانی ئیداره‌ی گه‌رمیانیان كرد و سه‌باره‌ت به چاره‌سه‌كردنی كێشه و گرفه‌كانی پرۆژه‌كه كۆبونه‌وه‌یه‌ك ئه‌نجامدرا.\nله كۆبونه‌وه‌كه‌دا، كه به‌ڕێوه‌به‌ری وه‌به‌رهێنانی گه‌رمیان ئاماده‌ی بوو، جه‌لال نوری سه‌رپه‌رشتیاری ئیداره‌ی گه‌رمیان تیشكی خسته‌سه‌ر یاسا و رێنماییه‌كانی تایبه‌ت به پرۆژه‌كانی وه‌به‌رهێنان و رۆڵی ئیداره‌ی گه‌رمیان له هه‌ماهه‌نگی و باشتر به‌ڕێوه‌چوونی كاری پرۆژه‌كان، ووتیشی، ئیداره‌ی گه‌رمیان هاوكاری ته‌واو و هه‌ماهه‌نگ بووه بۆ راییكردنی مامه‌ڵه یاساییه‌كانی پرۆژه‌ی نیشته‌جێبوونی مامۆستایان و چونه قۆناغی جێبه‌جێكردنی پرۆژه‌كه.\nسه‌رپه‌رشتیاری ئیداره‌ی گه‌رمیان راشیگه‌یاند، ئێمه له ئیداره‌ی گه‌رمیان هاوكاری ته‌واو ده‌بین بۆ پرۆژه‌كانی نیشته‌جێبوون به‌جۆرێك به‌رژه‌وه‌ندی گشتی له‌به‌رچاوبگیرێت و مافی كۆمپانیاكانیش بدرێت، سه‌باره‌ت به‌م پرۆه‌یه‌ش پێمان وایه، مامۆستایان چینێكی گرنگی كۆمه‌ڵگه‌ن و شایه‌نی ئه‌وه‌ن باشترین خزمه‌ت بكرین، بۆیه ئێمه وه‌ك هه‌میشه هاوكار و هه‌ماهه‌نگ ده‌بین بۆ ئه‌وه‌ی پرۆژه‌كه به‌شێوه‌یه‌كی رێكوپێك و خێرا ته‌واو بكرێت و راده‌ستی مامۆستایانی به‌شداربوی پرۆژه‌كه بكرێت.\nدواتر، هونه‌ر مه‌حمود به‌ڕێوه‌به‌ری وه‌به‌رهێنانی گه‌رمیان باسی له ووده‌كاری پرۆژه‌كه كرد و كێشه و گرفته‌كانی خسته‌ڕوو.\nدوابه‌دوای ئه‌وه‌ش، خاوه‌نی كۆمپانیای جێبه‌جێبه‌جێكاری پرۆژه‌كه، رایگه‌یاند، پرۆژه‌كه له خزمه‌تی مامۆستایاندایه و ئه‌وان وه‌ك كۆمپانیا بارودۆخی مامۆستایانیان له‌به‌رچاوگرتووه و هه‌وڵیش ده‌ده‌ن كاره‌كانی پرۆژه‌كه به باشی و خێراتر ئه‌نجام بده‌ن.\nهه‌ر له كۆبونه‌وه‌كه‌دا، نوێنه‌ری لقی گه‌رمیانی یه‌كێتی مامۆستایان له پرۆژه‌كه و كێشه و گرفته‌كانی كرد، دواكاری به‌شداربوانی پرۆژه‌كه‌شی خسته‌ڕوو.\nله كۆتایی كۆبونه‌وه‌كه‌شدا، جه‌خت كرایه‌وه له‌وه‌ی، كاره‌كانی پرۆژه‌كه زیاتر چڕ و خێرابكرێته‌وه و دروستكردنی خانووه روكنه‌كانی پرۆژه‌كه ده‌ستپێبكات و كێشه‌ی نێوان هاوبه‌شه‌كان و كۆمپانیای جێبه‌جێكار چاره‌سه‌بكرێن.\n 246 جار خوێندراوه‌ته‌وه


پارێزگاری سلێمانی داوای لێبوردن دەكات - پرس میدیا\nHome سڵایدشۆو كوردستان گرنگ هەواڵ پارێزگاری سلێمانی داوای لێبوردن دەكات\nپارێزگاری سلێمانی داوای لێبوردن دەكات\nپرس میدیا 4/07/2020 10:20:00 م سڵایدشۆو, كوردستان, گرنگ, هەواڵ,\nپارێزگاری سلێمانی داوای لێبوردن لەوپزیشكە دەكات كە دوێنێ هێرشیكرایەسەر لەلایەن ئەفسەرێكی هێزەكانی پێشمەرگە .\nلەروونكردنەوەیەكدا هەڤاڵ ئەبوبەكر ئاماژەی بەوەكردووە، دوێنێ لە یەكێك لە خاڵەكانی پشكنین و چاودێریكردنی قەدەغەكردنی هاتووچۆدا، ڕووداوێكی نەخوازراو لەنێوان بەڕێزان تیمێكی چاودێریی‌و پزیشكێكی بەڕێزدا ڕوویدا.\nBy پرس میدیا at 4/07/2020 10:20:00 م


داوا دەكرێت گروپە چەكدارییەكان لە پارێزگای سەڵاحەدین دەربكرێن\nهێزێكی ئەمنیی عێراقی لە سەڵاحەدین فۆتۆ: Google\nلە داوانامەیەكدا 12 ئەندامی ئەنجومەنی نوێنەرانی عێراق لەسەر پشكی پارێزگای سەڵاحەدین، داوایان كرد سەرجەم هێزەكانی سەربە پارتەكان و گروپە چەكدارییەكان لە پارێزگای سەڵاحەدین دەربكرێن.\nپاش ڕوداوەكەی فەرحاتییە، 12 ئەندامی ئەنجومەنی نوێنەرانی عێراق لەسەر پشكی پارێزگای سەڵاحەدین بە هاوبەشی ڕاگەیەندراوێكیان سەبارەت بە ڕوداوی كوشتنی ژمارەیەك دانیشتوی ناحیەی فەرحاتییە بڵاوكردەوە کە تیایدا هاتووە، “دەركردنی ئەو هێز و گروپە چەكدارانەی كە هەوڵدەدەن خۆیان بە حەشدی شەعبی-یەوە ببەستنەوە لە پارێزگای سەڵاحەدین، بووەتە ناچاری و دەبێت دۆسییەی ئەمنی لە سەڵاحەدین تەنها لە دەستی هێزە ئەمنییەكاندا بێت”.\nعەكار جەبر خەلیل، پارێزگاری سەلاحەدین دوێنێ شەممە 17ی تشرینی یەكەم ڕایگەیاند، لەلایەن چەكدارانی نەناسراوەوە 12 كەس لە دانیشتووانی شارۆچكەی فەرحاتییە-ی باشوورى پارێزگاكە ڕفێندراون و دواتریش تەرمی هەشت كەسیان دۆزراونەتەوە.\nخەلیل لە بەیاننامەیەكدا ڕوونیشیكردەوە، ڕفاندنەكە پاش نیوەڕۆی هەمان ڕۆژ ڕوویداوە و ڕفێندراوان بۆ شوێنێكی نادیار براون.\nئاشكراشیكرد، “پاش تەنها یەك كاتژمێر تەرمی هەشت كەسیان دۆزرانەوە كە بە گولە لە ناوچەی سەر و سنگیان كوژرابوون، تائێستاش چارەنووسی چوار ڕفێندراوی دیكەیان نادیارە”.\nبەپێی وتەی پارێزگاری سەلاحەدین پەنجەی تۆمەت بۆ “لایەنی ناسراو كە لەسەر زەمینی ناوچەكەدان” درێژ دەكرێت و ڕوونیشیدەكاتەوە كە “كوشتنەكان لە ناوچەیەكی نێوان یەكەیەكی حەشدی شەعبی و فەوجی مغاویری سەر بە وەزارەتی ناوخۆ ئەنجامدراون”.\nبەپێی زانیارییەكانیش ڕفێندراوەكان “لە یەك پێكهاتە و یەك هۆز و هەمان گوندن”.\nلەسەر ڕوداوەكە مستەفا كازمی، سەرۆكوەزیرانی عێراق بڕیاریدا بەرپرسانی ئەمنیی ناوچەكە ڕەوانەی لێكۆڵینەوە بكرێن “بەهۆی كەمتەرخەمییان لە ئەركە ئەمنییەكانیاندا”.\nلای خۆشیەوە دوێنی شەممە محەمەد حەلبوسی، سەرۆكی ئەنجومەنی نوێنەران ئیدانەی “تاوانە قێزەونەكە”ی كرد و دووپاتیكردەوە، ئەوەی ڕودەدات هەوڵە بۆ تێكدانی ئاسایشی پارێزگاكە.\nهەر لەسەر ڕوداوەكە وتەبێژێك بەناوی سەرۆكایەتیی كۆماری عێراق لە ڕاگەیەنراوێكدا وتی، “په‌لاماره تیرۆرستییه ترسنۆکانه‌که” پێویستی یه‌کخستنی هه‌وڵه‌کان و ئاڕاسته‌کردنی بۆ قه‌ڵاچۆکردنی توندوتیژی و تیرۆر دووپاتدەكاتەوە که ئه‌یه‌وێ ئارامی و ئاسایشی وڵات تێکبدات.\nبە چەند كاتژمێرێك بەر لە ڕفاندنەكە ناوچەی سەید غەریب-ی نزیك لە قەزای دوجێل لە باكووری بەغداد ڕوبەڕووی هێرشێكی چەكدارانی داعش بوەوە و بەهۆیەوە چەكدارێكی حەشدی شەعبی سەر گروپی عەسائیب ئەهل حەق كوژرا.\nمستەفا كازمی بەرەبەیان خۆی گەیاندە پارێزگاكە\nمستەفا كازمی گەیشتە پارێزگای سەڵاحەدین و دەستی بە كۆبوونەوە كرد لەگەڵ بەرپرسانی پارێزگاكە، مەبەستی سەردانەكەشی لێكۆڵینەوەیە لەو ڕوداوەی دوێنێ شەممە ڕویدا و هەشت هاوڵاتی كوژران.\nئەمڕۆ یەكشەممە 18ی تشرینی یەكەم نوسنگەی سەرۆكوەزیران لە ڕاگەیەندراوێكدا ئاشكرایكرد، مستەفا كازمی، سەرۆكی ئەنجومەنی وەزیران و فەرماندەی گشتیی هێزە چەكدارەكانی عێراق گەیشتە پارێزگای سەڵاحەدین، لە شاندەكەدا هەریەك لە وەزیری بەرگری و سەرۆكی دەستەی حەشدی شەعبی و بەرپرسە ئەمنییەكان هەن”.\nئەوەش ڕاگەیەندراوە، سەرۆكوەزیرانی عێراق كۆبوونەوەیەكی لەگەڵ بەرپرسانی ئەمنی و سەربازیی پارێزگای سەڵاحەدین ئەنجامداوە و ڕایگەیاندووە، چونی بۆ ئەو پارێزگایە بۆ ئەوەیە جەخت لەسەر ئەوە بكاتەوە دەوڵەت هەیە بۆ ئەوەی پارێزگاری لە هاوڵاتییان و ڕوكنەكانی یاسا جێگیر بكات، بەتایبەت پاش ئەو تاوانە قێزەونەی كە لەمدواییانە لە پارێزگای سەڵاحەدین ڕویداوە”.\nلە پەیامێكیشیدا بۆ هاوڵاتییانی پارێزگاكە كازمی وتویەتی، “دەوڵەت دەتانپارێزێت، بڕوای هێزە چەكدارەكان دەبێت لە دەوری هاوڵاتییان و یاسادا بخولێتەوە، نەك هیچ كەس و لایەنێكی دیكە”.\nدوێنێ شەممە 17ی تشرینی یەكەم عەكار جەبر خەلیل، پارێزگاری سەلاحەدین ڕایگەیاند، لەلایەن چەكدارانی نەناسراوەوە 12 كەس لە دانیشتووانی شارۆچكەی فرحاتییە-ی باشوورى پارێزگاكە ڕفێندراون و دواتریش تەرمی هەشت كەسیان دۆزراونەتەوە.\nئەوەشی وت، “پاش تەنها یەك كاتژمێر تەرمی هەشت كەسیان دۆزرانەوە كە بە گولە لە ناوچەی سەر و سنگیان كوژرابوون، تائێستاش چارەنووسی چوار ڕفێندراوی دیكەیان نادیارە”.\nدواتر كازمی سەردانی پرسەی قوربانییەكان كرد و لە پارێزگاكەش هەڵمەتێكی فراوانی ئەمنی بۆ دەستگیركردنی تۆمەتباران دەستی پێكردووە.\nمامۆستایانی ناڕازی ئامادەنین بەدەم داواكاریی پەروەردەكانی سلێمانی-یەوە بچن\nمەزڵوم عەبدی: سوتاندنی ئاڵای کوردستان هەڵسوکەوتێکی ناشارستانییە\nچێوەی هەماهەنگیی شیعەكان لە كۆبوونەوەدان\nچێوەی هەماهەنگیی شیعەكان لەماڵی هادی عامری، سەرۆكی هاوپەیمانیی فەتح لە كۆبوونەوەدان بۆ بڕیاردان لەسەر كۆبوونەوەكەی ڕۆژی چوارشەممەی ئەنجومەنی…\nعێراق.. 13 تاوەری كارەبا تەقێندرانەوە\nوەزارەتی كارەبای عێراق دەڵێت، “لە ماوەی 48 كاتژمێردا 13 تاوەری كارەبا لە كەركوك و سەڵاحەدین تەقێندراونەتەوە.” ڕاگەیاندنی كۆمپانیای…


وەزیری دارایی دەستی لە داهاتی نەوت دەرچوو |\nHome ڕاپۆرت وەزیری دارایی دەستی لە داهاتی نەوت دەرچوو\nوەزیری دارایی دەستی لە داهاتی نەوت دەرچوو\non: ته‌مموز 28, 2018 In: ڕاپۆرت, سەرەکیNo Comments\nناتوانێت مامەڵە بە داهاتی نەوتەوە بکات لە تورکیا\nئاژانس – سه‌رچین ساڵح\nوه‌زاره‌تی دارایی له داهاتی نه‌وت ته‌نیا بڕی 378 ملیار دیناری له هاڵك بانك بۆ داده‌نرێت، ئه‌وه‌شی له هه‌ژمارێكی دیكه‌وه بۆ دێت كه ئه‌ویش داهاتی نه‌وته و وه‌زیری دارایی نازانێت چه‌ندی تێدایه، له كاتێكدا به پێی یاسا ده‌بێت داهاتی هه‌رێمی كوردستان بچێتەوە وه‌زاره‌تی دارایی و له ژێر كۆنترۆڵی ئه‌و وه‌زاره‌ته‌دا بێت، به‌ڵام ئێستا داهاتی نه‌وت له ژێر ده‌ستی وه‌زاره‌تی سامانه سرووشتییه‌كاندایه.\nله مانگی سێپته‌مبه‌ری ساڵی 2015 له كۆنگره‌یه‌كی ڕۆژنامه‌وانیدا نێچیرڤان بارزانی سه‌رۆكی حكومه‌تی هه‌رێمی كوردستان ڕایگه‌یاند: هه‌ر چه‌ند نه‌وت ده‌فرۆشرێت پاره‌كه‌ی ده‌چێته ئه‌و حسابه‌ی له توركیا ده‌كرێته‌وه. به وته‌ی په‌رله‌مانتارێكیش وه‌زیری دارایی له په‌رله‌مانی كوردستان وتویه‌تی، له ئێستادا دوو هه‌ژماری بانكی هه‌یه و وه‌زاره‌تی دارایی ته‌نیا ئاگاداری ئه‌و پارەیه‌یه كه له حسابه‌كه‌ی دیكه‌وه بۆ مووچه پێی ده‌درێت و ئه‌و بڕه‌ش 378 ملیار دیناره.\n21ى ئابی ساڵى 2015 وه‌زاره‌تى سامانه سرووشتییه‌كان به‌یاننامه‌یه‌كى له‌سه‌ر فرۆشتن و داهاتى نه‌وت بڵاو كرده‌وه، له به‌یاننامه‌كه‌دا ئاماژه به بڕیارى سه‌رۆكى حكومه‌تى هه‌رێم كراوه كه له مانگى ته‌مووزى هه‌مان ساڵدا ده‌رى كردووه، له بڕیاره‌كه‌دا ده‌سه‌ڵات به وه‌زیرى دارایى به‌خشراوه بۆ به‌ڕێوه‌بردنى جووڵه‌ى پاره له حسابی حكومه‌تى هه‌رێمى كوردستان له هاڵك بانك، له بڕیاره‌كه‌دا هاتووه هه‌ر داهاتێكى تریش كه ناچێته سه‌ر حسابی هاڵك بانك له‌به‌ر هه‌ر هۆكارێك ده‌بێت ئاراسته‌ى حسابی وه‌زاره‌تى دارایى بكرێت له بانكى نێوده‌وڵه‌تیى كوردستان.\nله چاوپێكه‌وتنێكیدا له ساڵى 2015 له كه‌ناڵى «كه‌ى ئێن ئێن» ڕێباز حه‌ملان وه‌زیرى دارایى و ئابووریى هه‌رێم ڕایگه‌یاند كه له‌گه‌ڵ جێگرى سه‌رۆكى حكومه‌ت و وه‌زیرى سامانه سرووشتییه‌كاندا سه‌ردانى توركیایان كردووه، به مه‌به‌ستى كردنه‌وه‌ى حسابێك له هاڵك بانك بۆ ئه‌و نه‌وته‌ى ده‌فرۆشرێت و داهاته‌كه‌ى ده‌چێته ئه‌و بانكه‌وه، له ڕێگه‌ى واژۆى ئه‌و سێ كه‌سه‌وه جووڵه‌ى پێ بكرێت، به‌ڵام له ئێستادا وه‌زاره‌تى دارایى مانگانه بودجه‌یه‌كى دیاریكراو له وه‌زاره‌تى سامانه سرووشتییه‌كان وه‌رده‌گرێت بێ ئه‌وه‌ى وه‌زیرى دارایى ده‌سه‌ڵاتى جووڵه‌پێكردنى داهاتى نه‌وت و ئاگادارى كۆى داهاتى نه‌وتى هه‌رێم بێت.\nشێركۆ جه‌وده‌ت سه‌رۆكى لیژنه‌ى پیشه‌سازى و وزه و سه‌رچاوه سرووشتییه‌كان له په‌رله‌مانى كوردستان به «ئاژانس»ى وت: «وه‌زیرى داراییمان بانگهێشى لیژنه‌ى په‌رله‌مان كرد پێى وتین داهاتى نه‌وت له دوو هه‌ژمارى بانكییه یه‌كێكیان ئه‌وه‌یه كه ده‌درێت به وه‌زاره‌تى دارایى و مانگانه 378 ملیار دیناره، ئه‌وی تریان ئاگادار نیم».\nوتیشى: «وه‌زیرى دارایى وتى ئه‌و داهاته‌ى نه‌وت كه ده‌درێت به وه‌زاره‌تى دارایى پێم ده‌درێت نه‌ك خۆم ته‌حه‌كوم به داهاته‌كه‌وه بكه‌م، به‌و پێیه بێت ئه‌و بڕه‌ى ترى داهاتى نه‌وت كه زیاتره له‌و بڕه‌ى ده‌درێت به وه‌زاره‌تى دارایى كه‌س نازانێت چی لێ دێت، ئێمه‌ش نازانین داهاتى نه‌وت به ده‌قیقى چه‌نده و چه‌ند داهاتى نه‌وت له هاڵك بانكدایه«.\n«به پێى یاساى سندووقى داهاته نه‌وتی و گازییه‌كان ده‌بێت كۆى داهاتى نه‌وت بخرێته ئه‌و سندووقه‌وه، له یاساى بودجه‌ى ساڵانه‌دا ئه‌و بودجه‌یه چۆنێتیى خه‌رجكردنى داده‌نرێت.» شێركۆ جه‌وده‌ت واى وت.\nله یاساى سندووقى داهاته نه‌وتی و گازییه‌كانى هه‌رێم مادده‌ى 16دا هاتووه: كاره‌كانى سندووقى كوردستان بۆ داهاته نه‌وتییه‌كان له‌ژێر چاودێریی په‌رله‌ماندا ده‌بێت، به‌ڵام وه‌كو ئه‌وه‌ى به‌شێك له په‌رله‌مانتاران ئاماژه‌یان بۆ كرد په‌رله‌مان ئاگادارى ئه‌و بابه‌ته نییه.\nڕێواز فایه‌ق ئه‌ندامى پێشووى لیژنه‌ى پیشه‌سازى و وزه و سه‌رچاوه سرووشتییه‌كان له په‌رله‌مانى كوردستان به «ئاژانس»ى وت: «له هیچ كوێى دنیادا نه‌بووه وه‌زاره‌تى دارایى پاره له وه‌زاره‌تێكى تر وه‌ربگرێت، ئه‌گه‌ر نرخى به‌رمیلێك نه‌وت هه‌رچه‌ند بێت ئه‌وا له‌و بڕه پاره‌یه كه‌متر و زیاتر نادرێت به وه‌زاره‌تى دارایى».\nوتیشى: «وه‌زاره‌تى سامانه سرووشتییه‌كان ته‌حه‌كوم به داهاتى نه‌وته‌وه ده‌كات و كۆى داهاتى نه‌وت له‌ژێر ده‌سه‌ڵاتى ئه‌و وه‌زاره‌ته‌دایه، به‌ڵام نازانین حساب بانكى داهاتى نه‌وت له هاڵك بانك به ناوى كێوه‌یه، له‌به‌ر ئه‌وه‌ى په‌یوه‌ندیى حكومه‌ت و په‌رله‌مان پچڕاوه و وه‌ڵامى نووسراوه‌كانمان ناده‌نه‌وه«.\nشاره‌زایه‌كى بوارى نه‌وت ئاماژه بۆ ئه‌وه ده‌كات، داهاتى نه‌وتى هه‌رێم له‌وه زیاتره ئاماژه‌ى بۆ ده‌كرێت.\nئارام قادر ژمێریارى بوارى نه‌وت به «ئاژانس»ى وت: «داهاتى مانگانه‌ى نه‌وتى هه‌رێم زۆر له‌وه زیاتره كه ده‌چێته وه‌زاره‌تى داراییه‌وه، حكومه‌ت ڕۆژانه زیاتر له 300 هه‌زار به‌رمیل نه‌وت هه‌نارده ده‌كات، له ناوخۆیشدا زیاتر له 80 هه‌زار به‌رمیل نه‌وت ده‌دات به پاڵاوگه‌كان، له ئێستادا كه نرخى به‌رمیلێك نه‌وت 75 دۆلاره ئه‌گه‌ر 58 دۆلار بۆ حكومه‌ت بمێنێته‌وه ئه‌وا مانگانه حكومه‌ت 654 ملیۆن دۆلارى ده‌ست ده‌كه‌وێت».\nوتیشى: «له‌و داهاته حكومه‌ت مانگانه 335 ملیۆن دۆلار ده‌دات به وه‌زاره‌تى دارایى، ئه‌مه‌ش واى كردووه وه‌زاره‌تى دارایی نه‌توانێت خه‌رجییه‌كانى حكومه‌ت دابین بكات، نه‌توانێت هیچ پلانێكى ستراتیژى ڕابگه‌یه‌نێت له‌به‌ر ئه‌وه‌ى داهاتى ته‌واوى حكومه‌ت ناگاته ده‌ستى».\nئه‌ردۆگان و جه‌نگی مه‌زهه‌بی\nحکومەت تەڵە بۆ وەرگرتنەوەی قەرزی کارەبا دەنێتەوە\nحه‌یده‌ر شه‌شۆ هۆشیاری توند به پارتی ده‌دات\nقادر ڕەزگەی: گرنگە لەگەڵ گۆڕان ببین بە یەک لیست\nپڕۆژه‌یه‌ک له گه‌رمیان کێشه ده‌نێته‌وه\nبەهناز: کچانی کورد زۆر حەزیان لە برژانگی درێژ و عەدەسەی چاوە\nبه بڕیاری بارزانی زیاتر له پێنج هه‌زار عه‌ره‌ب كراونه‌ته زێره‌ڤانی


رۆڵی سۆشیال میدیا له خستنه رووى بیری سیاسی لای گه‌نجان فه‌یسبوك به نموونه – Cihan University-Erbil Scientific Journal\nHome / Archives / Volume2,No1(2018) / Special Edition 2018 No1 / رۆڵی سۆشیال میدیا له خستنه رووى بیری سیاسی لای گه‌نجان فه‌یسبوك به نموونه\nadmin August 22, 2018\tSpecial Edition 2018 No1 Leave a comment 338 Views\nالكاتب: ئه‌كره‌م فه‌ره‌یدون حه‌مه‌ئه‌مین\nزانكۆى جیهان – هه‌ولێر، زانكۆى سه‌لاحه‌دین – هه‌ولێر\nDOI : http://dx.doi.org/10.24086/cuesj.si.2018.n1a22\nله دونیاى ئه‌مڕۆدا به‌هۆى فراوانى به‌كارهێنانى سۆشیال میدیا و له‌نێویشیاندا فه‌یسبووك ، جیهان بۆته گوندێكی بچوك، ئه‌مڕۆ دیارده‌ى كۆمۆنیكه‌یشن و هۆكاره‌كانى په‌یوه‌ندىكردن له باشترین حاڵه‌تدان و گه‌یشتونه‌ته لوتكه ، ئه‌مه‌ش به‌هۆى شۆڕشى زانیارى و پێشكه‌وتنی ته‌كنه‌لۆژیاى نوێوه‌یه كه جیهان به‌خۆیه‌وه بینیوێتى ، تۆڕی كۆمه‌ڵایه‌تی فه‌یسبووك یه‌كێكه له‌و هۆكارانه‌ى كه توانیویه‌تى كاریگه‌رى به‌رچاو دابنێ و مه‌وداى نێوان نێره‌ر و وه‌رگر ته‌سك بكاته‌وه و لێكیان نزیك بكاته‌وه ، ئه‌مه‌ش به‌وه‌ى كه كاریگه‌رى له‌سه‌ر لایه‌نى كۆمه‌ڵایه‌تى و سیاسی و ته‌نانه‌ت لایه‌نى ئابورى چینه‌كانى ناو كۆمه‌ڵگا داناوه، یه‌كێك له تۆڕه گرنگه‌كانى سۆشیال میدیا ، كه له‌مڕۆدا كاریگه‌رییه‌كى زۆر به‌جێده‌هێڵێت له‌سه‌ر به‌كارهێنه‌ره‌كانی فه‌یس بووك ، كه‌له ئێستادا زۆربه‌ى كۆمه‌ڵگاكانى به‌خۆیه‌وه سه‌رقاڵ كردووه ، بێگومان قوتابیانیش وه‌ك هه‌موو توێژێكی تر تێكه‌ڵ به دنیای فه‌یس بووك بوون ، كه له ئێستادا ڕیزبه‌ندیه‌كى گرنگى وه‌رگرتووه ، بێگومان ئه‌مه‌ش كاریگه‌رى خۆى هه‌یه له‌سه‌ر به‌كارهێنه‌ره‌كانی جا ئه‌و كاریگه‌ریان خراپ بن یان باش.\nتوێژه‌ر له‌م توێژینه‌وه‌یه‌دا (96) قوتابی به‌شی راگه‌یاندنى له كۆلێژى ئاداب/ زانكۆى سه‌لاحه‌دینی وه‌رگرتووه وه‌ك سامپڵێك و پاشان به به‌رنامه‌ى (spss)وه‌ڵامی هه‌موو ئه‌و پرسیارانه‌ى كه‌له فۆرمی راپرسییه‌كه‌دا هه‌بوون ده‌ستكه‌وتووه كه‌به شێوه‌یه‌كی شیكارى و مه‌یدانیی ئه‌ندامى داوه.\nكلیلى وشه‌كان: رۆلى سۆشیال میدیا، بیرى سیاسى، گه‌نج، فه‌یسبوك\nد. كمال مه‌نوفی : تیۆره‌كانی سیستمه سیاسییه‌كان، وه‌رگێڕانی ئاوات محمد، چ1، چاپخانه‌ی یاد، 2007\nرابه‌ر ته‌لعه‌ت، گه‌نج و به‌شداری، چ1، هه‌ولێر، چاپخانه‌ی وه‌زاره‌تی په‌روه‌رده 2006\nزاهیر محمدی، فه‌رهه‌نگی سیاسی، وه‌رگێڕانی یاسین حاجی زاده‌ر، بێ شوێنی چاپ\nسامان فه‌وزی و هێرش ره‌سول میدیای ئینته‌رنێت و گرفته یاساییه‌كانی، كتێبی گیرفان، چ1، ده‌زگای چاپ و په‌خشی سه‌رده‌م – 2004.\nسه‌ركه‌وت پێنجوێنی كلیكی ئینته‌رنێت، چ2، 2004، سلێمانی، چاپخانه‌ی شڤان.\nستێفن ئیرك لویمان : ڕێگوزه‌ری بیری سیاسی، وه‌رگێڕانی ئاسۆس كمال، چ1، 1972، سوید، ستۆكۆڵم\nسیاره‌ش گرده‌رزی، پێشچوونه سیاسییه‌كان، هه‌ولێر، چاپخانه‌ی ئاراس، چ1، 2012\nشڤینا ئیرك لویمان، ڕێگوزه‌ری بیری سیاسی، وه‌رگێڕانی، ئاسۆس كمال\nكمال پولادی : مێژووی هزری سیاسی له‌ڕۆژئاوا له‌سوكراته‌وه تا ماكیاڤیلی، چ1، چاپخانه‌ی وه‌زاره‌تی په‌روه‌رده، هه‌ولێر، 2005\nئه‌نوه‌ر محمد فرج : ده‌روازه‌یه‌ك بۆ په‌یوه‌ندییه نێوده‌وڵه‌تیه‌كان، 2009\nطارق العيساوي، التروج السياسي عبر الانترنت، ط1، دار المواسم – بيروت, 2000.\nعبدالأمير الفيصل الصحافة الالكترونية في الوطن العربي، ط1 ـ دار الشرق للنشر والتوزيع، 2006.\nعبدالرزاق محمد الدليمي/ الاعلام الجديد الصحافة الالكترونية، ط1، دار الوائل للنشر والتوزيع، الاردن،\nعبدالرزاق محمد الدليمي، علم الجديد الصحافة الالكترونية، ط1، دار الوائل للنشر والتوزيع، الاردن، 2011\nمحمد حافظ: التسويق عبر الانترنت، ط1، دار الفجر للنشر و التوزيع، القاهرة، 2009.\nمحمد علي البدوي، دراسات سوسيو اعلامية، جامعة اسكندرية، جامع البرسون، 2006.\nميشل هارا مبوسي، التجاهات العديدة في علم اجتماع، ترجمة احسان محمد و عبدالنعمان للحسنة بغداد.\nPrevious الترجمة وثقافة الخطاب المهني ( كلية اللغات انموذجاً)\nNext رۆژنامه‌گه‌ری چاپكراو و ئه‌لیكترۆنی كوردی سه‌رهه‌ڵدان و ململانێ (توێژینه‌وه‌یه‌كی مێژووییه)


نیو كاتژمێر وه‌رزش كردن زۆر باشتره له سه‌ده‌ها چاره‌سه‌ر - Yeane.Org ماڵپەری یانی\nڕاپۆرته پزیشكیه‌كانی به‌ریتانیا ئاشكرایان كرد وه‌رزش كردن بۆ ماوه‌ی 30 ده‌قیقه ڕۆژانه، بۆ ماوه‌ی پێنج هه‌فته ، زۆر سه‌ركه‌وتووتره له وه‌رگرتنی كۆمه‌ڵێك له‌م ده‌رمانانه‌ی كه نه‌خۆش به‌كاری دێنێ بۆ نه‌خۆشیه جۆراوجۆه‌كانی وه‌كو شێرپه‌نجه و نه‌خۆشیه‌كانی دل و چه‌ندانی تر .\nله‌م ڕاپۆرته‌دا كه ڕۆژنامه‌ی ( ته‌له‌گرافی ) به‌ریتانی گواستیتیه‌وه، ڕایده‌گه‌یه‌نێ كه وه‌رزش كردنی ڕۆژانه ده‌بێته هۆی كه‌م كردنه‌وه‌ی تووش بوون به شێرپه‌نجه‌ی مه‌مك به رێژه‌ی % 25 ، سه‌كته‌ی ده‌ماغ به رێژه‌ی %30 ، شێرپه‌نجه‌ی ڕیخۆله به ڕێژه‌ی % 45 .\nله‌هه‌مان ڕاپۆرتدا ئه‌وه دووپات ده‌كرێته‌وه كه وه‌رزش كردن ته‌نها ئه‌وه نیه كه جه‌سته‌ت ئازار بده‌ی به وه‌رزش كردنی یاریه‌كانی ناو یاریگاكان یاخوت له ژێر كاریگه‌ری ڕاهێنه‌رێك وه‌رزش بكه‌یت ، به‌ڵكو ئه‌وه‌ی لێره پێویسته ئه‌وه‌یه كه ڕۆژانه تۆ كۆمه‌ڵێك چاڵاكی ئه‌نجام بده‌یت كه لای تۆ ئاسانه وسوودیشی هه‌یه.


گەڕان تۆ لێرەیتماڵەوە هەموو هەواڵەکان کوردئایتیگرووپ پێداچوونەوەی مایکرۆسۆفت دەکات؟ Bardaqani بڵاوکراوەتەوە\nدەمێکە دەڵێن ویندۆزی 8 زمانی کوردی ناوەڕاستی بۆ زیادکراوە. هەرچەندە وشەی کوردیی ناوەڕاست بە گەورەترین هەڵە دەزانم و دڵنیام بەڕێزان لێرە ئەم وشەیان لە گیرفانی خۆیان دەرهێناوە، تا چالاکییان هەبێت. وایان کردووە ئێستا لە ژێڕ پیتی C بە دوای زمانی کوردی بگەڕێیت. زۆر داوای لێبووردن دەکەم بەڵام ئەمە لە کورتبیکردنەوە بەولاوە هیچی تر نییە. CKB\nسەرچاوە: Do you Speak Kurdish?\nپاشکۆقەبارە win8.zip554.99 ک.ب. کارەکان : بڕۆ ژوورەوە بۆ نووسینی بۆچوون\n/ Kurdish EAgle\nThanks a lot ئەم ئیمەیڵەم لە ١١ ـی نۆی پار ساڵەوە بۆ هات، لەلایەن ئەو برادەرە، ئەمە دیارە تا ئەو کاتەش تیمی کوردی بوونی نەبووە بۆ وەرگێڕانەکە، منیش بەهۆی ئەوەی هەر خۆم بووم، پشت گوێم خست بەڕاستی، هەر بۆیە دیارە تیمی حوکمەتی کوردی یان هەر تیمێکی تر ڕێک کەوتووە بە پارەیەکی چاک، جا هەر بۆیەش پیتێک چییە دەستی لێ نادەم لە وەرگێڕان و پێشنیار ناردن، تیمێکن کاریان وەرگرتووە بە بیکەن و تەواو. چل هەزار ساڵی تر لێرە بین کەس نایە بڵێ ئادەی کوڕگەل وەرن با ئەم فەرهەنگی دیکتیۆە بۆ کوردئایتیگرووپ تۆزێ پێشنیار و مێشنیار بنێرین !\nكاك هەڵۆ لەگەڵتام . من ئەم بەستەرەم چاو لێكردباشە ئەگەر پارەی وەرگرتوە بۆ داوای خەڵات دەكات (Donate ) ؟ نازانم كوردیم لەو ئاستە نیە كە هەڵە بگرم بەڵام وەك ئەوە كە فارسی ئەفغانی قسە دەكەم ئەو كوردیەش وەك كوردی بەنگاڵی وایە(بە وتەی كاك بەردەی ئازیز ) ١٠٠ شوكر بە خۆم ! بڕاستی بڕاوەم ، تاقەتم نەماوە تاكەی هەر بەتەما بین كەسێك یارمەتیمان بدات. ئەمن بۆ خۆم، بەداخەوە بێكارم لە ئێران هیوادار بووم كارێك پەیدا بكەم لای ئێوەی ئازیز تەنانەت بەكابرایێكی چایپەز بەڵام هەر نەبوو بەهیچ ! هیوادار بووم لەو شتانەی كە ٩ ساڵ كارم لێكردبوو شە و رۆژ لە جێگایێك بۆ گەل بێت . بەڵام وام لێهاتوە كە بە داماوی پەشیمانم كە ئەو كاتەم بۆ بە فێربوونی تەپڵ وجووزەلە خەریك نەكرد ؟ كاك هیوا ئەفەرمێت ئەم قسانە بۆ ئێمە زەرەرە باشە ئەم كارانە بۆ نیشتمان و گەل زەرەرە نیه كە ئێمە هۆكاریانمان دروستكردوە ! چۆن كەس بە ئەندازەی ئێمە خەم ناخوات بۆ ئایتی سەقەتی كوردی ! ئێستا كوردستان بە ئێوەی ئازیز كە لە هەندەرانن نیاز و پێویستی هەیە ئەینا كەی ؟\nبەڵام ویندۆز و زمانى کوردى شتێکى قورسە چونکە زۆربەى خەڵک بە زمانى ئینگلیزى بەکارى دەهێنن لە عێراق بەتایبەتى ئەگەر بکرێـت بە کوردیەک کە لەم بەستەرە دەکرێـت ئەوا هەموو دەبێـت سەرەتا خۆیان فێرى ئەم کوردیە بکەن پاشان بچە سەر ویندۆزە کوردیەکە


پەرەژاڵ: لەبەرکردنی جلوبەرگی نیمچەڕووت ئاساییە |\nHome گشتی لایف ستایڵ پەرەژاڵ: لەبەرکردنی جلوبەرگی نیمچەڕووت ئاساییە\non: ئه‌یلول 05, 2019 In: لایف ستایڵNo Comments\nپەرەژاڵ حەمە فەرەج، لە ساڵی ١٩٨٨ لە شاری سلێمانی لە دایک بووە و دەرچووی کۆلێژی یاسایە، بەڵام پیشەیەکی جیاوازی هەڵبژاردووە و ئێستا کاری دیزاین دەکات و یەکێکە لە دیزاینەرە بەناوبانگەکان، لەم دیمانەیەدا لەگەڵ «ئاژانس» باس لە کارەکانی خۆی دەکات.\nئاژانس: با سەرەتا لە ناوەکەتەوە دەست پێ بکەین، (پەرەژاڵ) بە واتای چی دێت؟\nپەرەژاڵ: ناوەکەم کەمێک قورسە بۆ خەڵکی و زۆرجار هەر پێم دەڵێن پەرژاڵ، بەڵام من خۆم ناوم (پەرەژاڵە)، ناوچەیەکی شاخاوییە لە کوردستانی ڕۆژهەڵات، کە شوێنێکی زۆر خۆش و کوێستانە و بە درێژایی ساڵ بەفری پێوەیە و خەڵک سەردانی دەکات.\nئاژانس: تایبەتمەندیی دیزانەکانی تۆ چییە و چۆنە؟\nپەرەژاڵ: من لە بواری جلوبەرگی مۆدە و عەزیدا کاری دیزاین دەکەم و بەشێکی زۆری دیزاینەکانیشم بۆ ئاهەنگەکانە، هەر بۆیە جلوبەرگەکانم زیاتر دیزاینەکەی نیمچەڕووتە، چونکە ئەو دیزاین و جلوبەرگانەی من دەیانکەم بۆ بەشێکی تایبەت و چینێکی تایبەتە بە خەڵک، هەر بۆیە کارەکەی من تایبەتە و پەیوەست نییە بە کولتوورەوە، دیزاینی جلوبەرگەکانی من ڕووتن و هەر لەسەر ئەو ستایلەش دەمێنمەوە، پێم وا بێت ئێستاش لەبەرکردنی ئەو جۆرە جلوبەرگە ئاسایی بووە و زۆرجار لە کافێکان و ڕۆژە ئاساییەکاندا بەو جلوبەرگانەوە خەڵک دەبینین و زۆر ئاسایشە بەلامانەوە، چونکە جلوبەرگ شتێکی شەخسییە و پەیوەستە بە کەسەکانەوە، من ئێستا خۆم کە دەچمە دەرەوە زۆر جار ئەو جۆرە جلوبەرگانە لەبەر دەکەم و زۆریش لام ئاساییە، مەرجیش نییە کاتێک تۆ کارێک دەکەیت هەموو کەسێک بە دڵی بێت و من بۆ ئەو بەشەی کۆمەڵگە کار دەکەم کە ئەو کارەیان لا ئاساییە، نەک بۆ هەموو کۆمەڵگە، پێم وایە ئیتر ساڵی ٢٠١٩یە و ئیدی کاتی ئەوە هاتووە واز لەوە بهێنین کە کەسایەتیی خەڵک بە جلوبەرگیدا هەڵبسەنگێنین و کاتێک کەسێک ببینین جلێکی نیمچەڕووتی لەبەردایە وابزانین ئیتر «بەرەڵا»یە.\nئاژانس: بەڵام ئێستا لە ڕووی کولتوورییشەوە لەبەرکردنی ئەو جۆرە جلوبەرگانە ئاسایی نەبووەتەوە؟\nپەرەژاڵ: گەر تەماشای ڕەسمە کۆنەکانی سلێمانی بکەیت دەبینیت کە کچانی ئەو کاتەی سلێمانی چییان لەبەر کردووە، من دایکی خۆم وێنەی هەیە لە ساڵانی پەنجاکان و شەستەکاندا کە تەنوورەی کورتی لەبەر کردووە، خەڵک لەو کاتانەدا زۆر ئازاد بووە و تەنوورەی مینی-جۆبیان لەبەر کردووە، واتە لە سەرو ئەژنۆ و ڕانیشەوە، خەڵک زۆر ئازاد بووە و هێمایەکی کەشخەیی بووە، بە داخەوە لە ساڵانی ڕابردوو دۆخەکە زۆر بەرەودواوە ڕۆیشتەوە، ئێستا خەریکە کەمێک کراوەتر دەبین، بەڵام هەر لای کۆمەڵێکی زۆر لە خەڵک شتەکان قبووڵکراو نین و ڕەخنەی زۆری لێ دەگیرێت و جنێو و شتی ناخۆش دەوترێت، لە کاتێکدا ئەمە هەڵەیەکی گەورەیە.\nئاژانس: بە گشتی سەرنجی تۆ لەسەر ستایلی جلوبەرگی خانمان چییە و هیچ ڕەخنەت لێی هەیە؟\nپەرەژاڵ: بە گشتی دیزاین و جلوبەرگی خەڵک جوانە، بە تایبەتیش خەڵکی سلێمانی کە زۆر لەسەر فاشیۆن دەڕۆن و ئاگایان لە مۆدەی نوێ هەیە و من هیچ ڕەخنەم لێی نییە، بەڵکوو ڕەخنەم لە هەندێک لە پیاوان هەیە کە کاتێک کچێک جلوبەرگێکی کەمێک نیمچەڕووت لەبەر دەکات پێیان قبووڵ ناکرێت، لە کاتێکدا شتێکی ئاساییە.\nئاژانس: وەک دەزانین ئێستا ژمارەیەکی زۆر لە خانمان کاری دیزاینی جلوبەرگ ئەنجام دەدەن، تا چەند بە شتێکی باش دەیبینیت؟\nپەرەژاڵ: ئێمە لە پێشتردا دیزاینەرمان هەر نەبووە یاخود زۆر کەم بووە، خۆشحاڵانە ئێستا ژمارەیەک دیزاینەر هەیە و پێویستییەکی ڕۆژگاریشە و کاتێکی باشە بۆ دەرکەوتنی ئەو توانا شاراوانە.\nئاژانس: هاوسەرەکەت لە کارەکانتدا تا چەند هاوکارتە؟\nئاژانس: من لە ساڵی ٢٠٠٩ـەوە ژیانی هاوسەرگیریم پێک هێناوە و خاوەنی دوو منداڵم، هاوسەر و خانەوادەکەشم لە کارەکەمدا زۆر پشتیوانمن و خۆشم بەردەوام هەوڵم داوە بۆ کارکردن لەسەر توانا و بەهرەکانی خۆم و ویستوومە نەوەستم.\nئاژانس | ژمارە 151\nپڕۆژەی ئاشتەوایی نیشتیمانیی سیاسی لە نێوان لایەنگر و نەیارەكانیدا\nتەشی حکومەت دارێکی بێ خورییە


هەواڵ / جیهان :: 17/01/2020 :: 4225 جار بینراوە\nئه‌مڕۆ عه‌لی خامنه‌یی رابه‌ری كۆماری ئیسلامیی ئێران دوای هه‌شت ساڵ دووركه‌وتنه‌وه، گه‌ڕایه‌وه و نوێژی هه‌ینی شاری تارانی به‌ڕێوه‌برد و پێشنوێژی و وتاری پێشكه‌شكرد.\nئه‌م وتاره‌ی (ئەمڕۆ هەینی 17ی کانونی دووەمى 2020) خامنه‌یی دوابه‌دوای رووداوه‌كانی دوو هه‌فته‌ی رابوردووى ناوچه‌كه‌یه كه گرنگترینیان كوژرانی قاسم سلێمانی فه‌رمانده‌ی فه‌یله‌قی قودس له به‌غدا و كه‌وتنه‌خواره‌وه‌ی فڕۆكه ئۆكرانییه‌كه بوو له تاران.\nهه‌رچه‌نده پێشكه‌شكردنی وتاره‌كه‌ی خامنه‌یی به رووداوێكی گرنگ داده‌نرا، به‌ڵام ئه‌وه‌ی سه‌رنجی راگه‌یاندنه‌كانی راكێشاوه، به‌جێهێشتنی پێشوه‌ختی نوێژه‌كه‌یه له‌لایه‌ن حه‌سه‌ن رۆحانی، سه‌رۆكی ئێرانه‌وه له‌كاتێكدا كه خامنه‌یی هێشتا له كڕنووشدایه.\nبه وته‌ی چاودێران، هۆكاری به‌جێهێشتنی پێشوه‌خت له‌لایه‌ن رۆحانییه‌وه بۆ ئه‌و ره‌خنه توندانه ده‌گه‌ڕێته‌وه كه خامنه‌یی راسته‌وخۆ و ناڕاسته‌وخۆ ئاراسته‌ی رۆحانی و حكومه‌ته‌كه‌ی كرد و وتی: "هه‌ڵبژاردنی هه‌ڵه گه‌نده‌ڵی له‌گه‌ڵ خۆیدا هێنا".


وه‌زیری دادی ئه‌مریكی: 7 گومانلێكراوی تیرۆرست له مایامی ستانی فلۆریدا\nوه‌زیری دادی ئه‌مریكی ئه‌لبێرتۆ گۆنزالز ده‌ڵێت 7 گومانلێكراوی تیرۆریست له شاری مایامی ستانی فلۆریدا ده‌ستگیركراون كه به نیاز بوون هێرشی گه‌وره‌ی تیرۆریستی له ووڵاته یه‌كگرتووه‌كانی ئه‌مریكا ئه‌نجام بده‌ن.\nگۆنزالز له میانه‌ی كۆنگره‌یه‌كی ڕۆژنامه‌وانی له واشنتۆن له ڕۆژی هه‌ینی‌دا گوتی ئه‌و حه‌وت كه‌سه‌ی كه ده‌ستگیركراون گوناهبار كراون به‌وه‌ی له نه‌خشه‌كێشانی ژماره‌یه‌ك هێرش بۆ سه‌رچه‌ند نیشانه‌یه‌ك له ئه‌مریكا پشتگیری ئه‌لقاعیده‌یان كردووه.\nبه‌ڕێز گۆنزالز گوتویه‌تی ئه‌و گومانلێكراوانه به نیاز بوون هێرشی وه‌ك یاخود گه‌وره‌تر له هێرشه‌كانی یانزده‌ی سه‌پته‌مبه‌ری ساڵی 2001 ئه‌نجام بده‌ن. یه‌كێك له نیشانه‌كان باڵه‌خانه‌ی سیرز له شیكاغۆ و بینای ده‌زگای FBI له مایامی و چه‌ندی بینایه‌كی حكومی تر. به‌ڵام ئه‌و گومانلێكراوانه نه‌یانتوانیوه قۆناغه سه‌ره‌تاییه‌كانی پلانه‌كانی ئه‌و هێرشانه ته‌واو بكه‌ن.\nیه‌كێك له گومانلێكراوه‌كان ناوی نه‌سروالله باتیستی بووه كه له ساڵی 2005 دا به نوێنه‌رێكی ئه‌لقاعیده‌ی گوتووه هه‌وڵی دامه‌زراندنی له‌شكرێكی ئیسلامی داوه كه هانی جیهاد بدات.\nگۆنزالز ده‌ڵێت یه‌كێك له تاوانباره‌كان په‌نابه‌رێكی نایاسایی خه‌ڵكی هایتی‌یه و یه‌كێكی دیكه‌یان مافی مانه‌وه‌ی هه‌میشه‌یی له ئه‌مریكا هه‌یه و پێنجه‌كه‌ی دیكه‌ش ئه‌مریكین.\nوه‌زیری دادی ئه‌مریكی گوتیشی ئه‌و كۆمه‌ڵه تاوانباره له ناو ووڵاتدا بونه‌ته ئه‌ندامێكی به‌وه‌فای گروپی تیرۆریستی ئه‌لقاعیده و به‌هۆی كاركردنیان له‌گه‌ڵ ئه‌ندامێكی نهێنی ده‌زگای زانیاری‌دا كه به هه‌ڵه به ئه‌ندامێكی سه‌ر به‌و ڕێكخراوه تیرۆریستیه تێگه‌یشتوون، ئاشكرا بوون.


قوباد تاڵه‌بانی په‌یامێكی بڵاوکردەوە\nقوباد تاڵه‌بانی، سه‌رۆكی لیستی 105ی یه‌كێتی بۆ هەڵبژاردنی پەرلەمانی کوردستان\nسه‌رۆكی لیستی یه‌كێتی نیشتمانی كوردستان په‌یامێكی ئاراسته‌ی پزیشكان و كارمه‌ندانی كه‌رتی ته‌ندروستی كرد و جه‌ختیكرده‌ه كه باشتركردنی بژێویی ژیانیان یه‌كێك ده‌بێت له كاری له‌پێشینه‌ی.\nله په‌یامه‌كه‌یدا قوباد تاڵه‌بانی، سه‌رۆكی لیستی یه‌كێتی نیشتمانی كوردستان ده‌ڵێت: "سه‌ربه‌رزم كه ده‌بینم ئێوه له كه‌رتی ته‌ندروستی چۆن به‌بێ جیاوازی خه‌باتی خزمه‌تی كۆمه‌ڵانی خه‌ڵكی كوردستان ده‌كه‌ن، ده‌بێت پێكه‌وه هه‌م به‌رده‌وامی به‌و خزمه‌ته گرنگه بده‌ین، هه‌میش باشتری بكه‌ین".\nده‌شڵێت: "ده‌زانم له چه‌ند ساڵی رابردوو زه‌حمه‌تێكی زۆرتان كێشا و به‌رگه‌ی دواكه‌وتنی شایسته داراییه‌كانی خۆتان گرت و به‌رگه‌ی كه‌میی موچه‌كه‌شتان گرت." جه‌ختیشكردوه‌ته‌وه كه بۆ ئه‌وه‌ی به ده‌رونیكی ئارامه‌وه خزمه‌تی خه‌ڵك بكه‌ن، باشتركردنی ژیانی ئه‌وان یه‌كێك ده‌بێت له ئه‌وله‌ویه‌ته‌كانی كار و به‌رنامه‌ی لیستی یه‌كێتی.\nده‌قی په‌یامه‌كه‌ی قوباد تاڵه‌بانی بۆ پزیشكان و كارمه‌ندانی كه‌رتی ته‌ندروستی:\nپزیشكان و كارمه‌ندانی تاقیگه و كارگێڕی و كارمه‌ندانی ته‌ندروستی به‌گشتی\nسه‌ربه‌رزم كه ده‌بینم ئێوه له كه‌رتی ته‌ندروستی چۆن به‌بێ جیاوازی خه‌باتی خزمه‌تی كۆمه‌ڵانی خه‌ڵكی كوردستان ده‌كه‌ن، ده‌بێت پێكه‌وه هه‌م به‌رده‌وامی به‌و خزمه‌ته گرنگه بده‌ین، هه‌میش باشتری بكه‌ین، بۆئه‌وه‌ش ئه‌ركی سه‌رشانمه كه بژێویی ژیانی ئێوه باشتر بكه‌م بۆئه‌وه‌ی بتوانن به ده‌رونێكی ئارامه‌وه خزمه‌تی خه‌ڵك بكه‌ن، ئه‌مه یه‌كێكه له ئه‌وله‌ویه‌ته‌كانی كار و به‌رنامه‌ی ئێمه.\nده‌زانم له چه‌ند ساڵی رابردوو زه‌حمه‌تێكی زۆرتان كێشا و به‌رگه‌ی دواكه‌وتنی شایسته داراییه‌كانی خۆتان گرت و به‌رگه‌ی كه‌میی موچه‌كه‌شتان گرت.\nئێستا كاتی هاتوو پێتان بڵێم كه به‌نده وه‌ك كاندیدی ژماره 1ی لیستی 105ی یه‌كێتی نیشتمانی كوردستان هه‌م كارمان هه‌یه، وه هه‌میش هه‌موو تواناكانی خۆمان ده‌خه‌ینه‌گه‌ڕ بۆئه‌وه‌ی پاشكه‌وتنی موچه نه‌هێڵین و ژیانێكی شایسته‌تر بۆ ئێوه و خێزانتان دابین بكه‌ین.\nله‌گه‌ڵمان بن له‌گه‌ڵتان ده‌بین بۆ ئارامی و هه‌لی كار و خزمه‌ت بۆ ئێوه و سه‌رجه‌م كۆمه‌ڵانی خه‌ڵكی كوردستان.\nله‌گه‌ڵ رێز و سڵاومدا\nكاندیدی ژماره 1 له لیستی 105ی یه‌كێتی نیشتمانی كوردستان


خه‌ته‌نه له ئیسلامدا\nخه‌ته‌نه‌کردن یان خه‌ته‌نه، بڕینی گۆشتی سه‌ری چوکی پیاوان و قیتکه‌ی ئافره‌تانه. بۆ نێر، سه‌ری چووک زیاتر ده‌خرۆشێنێ، چێژی سێکس له‌لاوێتیدا زیاتر ده‌کاو به‌تێپه‌ڕبوونی ته‌مه‌ن له حاڵه‌ته سروشتیه‌که‌ی خۆی که‌متری ده‌کاته‌وه، بۆ (مێ)ش هه‌ر له‌سه‌ره‌تای منداڵییه‌وه ده‌بێته هۆی دامرکاندنه‌وه‌ی خرۆشه سێکسیه‌کان و نه‌هێشتن و کوشتنی یان که‌مکردنه‌وه‌ی چێژه‌که‌ی به‌رێژه‌یه‌کی زۆر.\nخه‌ته‌نه داهێنانێکی ئیسلامی نییه‌و نه‌رێتێکی زۆر کۆنتره، سه‌ره‌تاکانی سه‌رهه‌ڵدانی له‌ڕۆژهه‌ڵاتی ناوه‌ڕاستدا ده‌گه‌ڕێته‌وه بۆ ئایینی یه‌هوودی. له یه‌هودیدا مانای میتافیزیکی بۆ ئه‌م دیارده‌یه هه‌یه،. له‌م ئایینه‌دا خه‌ته‌نه‌کردن یه‌کێکە له‌تایبه‌تمه‌ندییه‌کانی یه‌هوه (خودا)، له په‌یمانی کۆندا (ته‌ورات) نوسراوه: خودا په‌یمان ده‌دات به‌ئیبراهیم، له‌به‌رامبه‌ر خه‌ته‌نه‌کردنی کوڕه‌کانی، به‌ئه‌ندازه‌یه‌کی زۆر زه‌وی پێببه‌خشێت، له‌سفری خوڵقاندن نوسراوه:\nخوداوه‌ند خۆی نیشانی ئیبراهیم داو گوتی: تۆ (به‌هۆی ڕۆڵه‌کانته‌وه) زۆر ده‌بیت و ده‌بیته باوکی چه‌ندین نه‌ته‌وه، هه‌موو زه‌ویه‌کانی که‌نعان ده‌به‌خشمه تۆو نه‌وه‌که‌ت و بۆ هه‌تا هه‌تایه ده‌بنه موڵکی ئێوه. له‌به‌رامبه‌ر ئه‌مه‌شدا ده‌بێت په‌یمانی من جێبه‌جێ بکه‌ن، ئه‌ویش ئه‌وه‌یه که هه‌موو نێرینه‌ی گه‌له‌که‌ت خه‌ته‌نه بکه‌یت و سه‌ری چووکیان ببڕیت. له‌دوای ئه‌مه هه‌ر نێرینه‌یه‌ک خه‌ته‌نه نه‌کرابێت و گۆشتی سه‌ری چووکی نه‌بڕابێت، ئه‌و که‌سه له‌قه‌ومه‌که‌ی داده‌بڕێت، (ده‌کوژرێت) چونکه په‌یمانی ئێمه‌ی شکاندووه.\nهیچ گومانی تێدا نییه ئه‌وه‌ی ته‌ورات باسی ده‌کات خه‌ته‌نه‌ی پیاوانه نه‌ک ئافره‌تان، چونکه له ده‌قه‌که‌دا نوسراوه (سه‌ری چووکی نێرینه‌کان)، به‌ڵام موحه‌ممه‌د به‌شێوه‌یه‌ک ته‌ماشای خه‌ته‌نه‌ی کردووه که په‌یوه‌ندی به سروشتی مرۆڤه‌کانه‌وه هه‌بێت:\nالْفِطْرَةُ خَمْسٌ أَوْ خَمْسٌ مِنْ الْفِطْرَةِ الْخِتَانُ  وَالِاسْتِحْدَادُ وَنَتْفُ الْإِبْطِ وَتَقْلِيمُ الْأَظْفَارِ وَقَصُّ الشَّارِبِ.\nخه‌سڵه‌ته‌کانی مرۆڤ پێنج دانه‌ن، یان پێنج دانه له خه‌سڵه‌ته‌کانی مرۆڤ ئه‌مانه‌ن: خه‌ته‌نه‌کردن، لابردنی تووکه‌به‌ر، هه‌ڵکێشانی مووی بنباڵ، قرتاندنی نینۆک، به‌رسمێڵکردن.\nله‌قورئاندا ئایه‌تێک نییه ڕاسته‌وخۆ باس له‌خه‌ته‌نه بکات، به‌ڵام ئه‌و ده‌قه‌ی خه‌ته‌نه‌ی کرده یاسا گوته‌یه‌کی موحه‌ممه‌ده‌و له‌ڕێی ئه‌مه‌وه خه‌ته‌نه بوو به واجبی موسڵمانان و وه‌ک کارێکی (زۆرباش) په‌یڕه‌وکرا، ئه‌و گوتویه‌تی:\nأَنَّ رَسُول اللَّه صَلَّى اللَّه عَلَيْهِ وَسَلَّمَ قَالَ: (الْخِتَان سُنَّة لِلرِّجَالِ مَكْرُمَة لِلنِّسَاءِ).\nخه‌ته‌نه‌کردن بۆ پیاو سوننه‌ته‌و بۆ ژنانیش شه‌ره‌فمه‌ندێتیه.\nپێکه‌وه‌گرێدانی شه‌ره‌فه‌مه‌ندێتی ئافره‌تان به خه‌ته‌نه‌وه، هه‌روه‌ها دووباره‌کردنه‌وه‌ی گوته‌و کردارو هه‌ڵسوکه‌وته‌کانی موحه‌ممه‌د به‌ناوی سوننه‌ته‌وه، قودسییه‌ت و شه‌رعییه‌تی خۆی وه‌رگرت، به‌درێژایی مێژووی ئیسلام موسڵمانان جێبه‌جێیان کردو چ پیاوان و چ ژنان خه‌ته‌نه ده‌کران، وای لێهات خه‌ته‌نه کرایه یه‌کێک له‌یاسا بنه‌ڕه‌تیه‌کانی ئیسلام.\nله باوه‌ڕی موسڵماناندا گوته‌و ڕه‌فتارو تێڕوانینه‌کانی موحه‌ممه‌د له‌گه‌ڵ یاساکانی قورئاندا یه‌ک ئاستی یاسایی و ئه‌خلاقیان هه‌یه‌و پێویسته موسڵمانان یاساکانی ئه‌و وه‌ک یاساکانی قورئان جێبه‌جێ بکه‌ن، له قورئاندا نوسراوه:\nمَا آَتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا.\nئه‌وه‌ی په‌یامبه‌ر (موحه‌ممه‌د) بۆی هێناون لێی وه‌رگرن و ئه‌وه‌ی ئه‌و ڕێگریتان لێ ده‌کات ئێوه‌ش به‌لایدا نه‌چن.\nهه‌ر له‌م باره‌یه‌وه موحه‌ممه‌د گوتویه‌تی:\nإِذَا مَسَّ الْخِتَانُ الْخِتَانَ فَقَدْ وَجَبَ الْغُسْلُ\nئەگەر هەردوو خەتەنەکراوەکە بەیەک گەیشتن (به‌مانایه‌کی تر ئه‌گه‌ر خەتەنەکراوێکی نێرینە و خەتەنەکراوێکی مێینە بەریەک کەوتن) ده‌رکردنی لەشپیسی ده‌بێته واجب له‌سه‌ریان.\nلەم سەرگوزشتەیەدا، کە صەحیحەو هیچ گومانێکی تێدا نییە، موحەممەد بە روونی بەهەردوو ئەندامی نێرینه‌یی و مێینه‌یی (چوک و زێ) دەڵێت خەتەنەکراو. واتە لە خەیاڵدانی ئەودا ئەوە بڕاوەتەوە کە هەر هەموو، نێرو مێ، بەبێ جیاوازی، دەبێت خەتەنە بکرێن ئه‌وسا بۆیان هه‌یه هاوسه‌رگیری بکه‌ن. ئیمامی شافعی پشتبه‌ستن به‌م سه‌رگوزشتانه خەتەنەکردنی ژنان و پیاوانی وه‌ک یه‌ک بە واجب داناوه. لای زانایانی ئێستای جیهانی ئیسلامی ئه‌وه یه‌کلایی کراوه‌ته‌وه که له‌مه‌زهه‌بی شافعی و زۆرێک له زانایانی ئیسلام خه‌ته‌نه واجبه، له مه‌زهه‌بی مالکی و زۆرێکیش له زانایان سوننه‌ته، سوننه‌تیش به‌شێکه له‌یاساو ڕێسای ئیسلام. لای شافعی، که به‌شی زۆری موسڵمانانی جیهان له‌سه‌ر ڕێچکه‌ی ئه‌ون، به‌تایبه‌تی کۆمه‌ڵگای کوردی و ناوچه‌کانی باشوورو ڕۆژهه‌ڵات و ڕۆژئاواو به‌شێکی زۆریش له‌باکووری کوردستان، چ پیاوان بن یان ژنان، له‌سه‌ر هه‌موویان واجبه خه‌ته بکرێن. له‌سه‌ر پیاوان پێویسته هه‌موو ئه‌و پێسته‌ی که‌سه‌ری چووک داده‌پۆشێت، بیبڕدرێت تا هه‌موو سه‌ری چووکی ده‌رکه‌وێت. له ئافره‌تانیشدا پێویسته ئه‌و قیتکه‌یه ببڕدرێت که ده‌که‌وێته به‌شی سه‌ره‌وه‌ی زێ.\nله ژیانی موحه‌ممه‌ددا ژنێک له شاری مه‌دینه‌دا خه‌ته‌نه‌ی خه‌ڵکی کردووه. ئه‌م ژنه، زۆر بێبه‌زه‌ییانه له بندا قیتکه‌ی کچانی بڕیوه:\nفَقَالَ لَهَا النَّبِيُّ  صَلَّى اللَّهُ عَلَيْهِ وَسَلَّمَ  لَا تُنْهِكِي  فَإِنَّ ذَلِكَ أَحْظَى لِلْمَرْأَةِ وَأَحَبُّ إِلَى  الْبَعْلِ.\nموحه‌ممه‌دیش پێی وتووه زۆر ده‌ست دامه‌گره (به ته‌واوی له بنی بندا نا) چونکه بۆ ئافره‌ت چاکتره‌و بۆ پیاویش خۆشتره.\nئه‌م قسه‌یه‌ی موحه‌ممه‌د وای له ئیبن ته‌یمییه، فتواده‌ری به‌ناوبانگی ئیسلامی، کردووه فتوا بدات که واجبه ئافره‌تان خه‌ته‌نه بکرێن.\nوا دیارە ئیبن تەیمییە پاڵپشت بە سەرگوزشتەیه‌کی دیکه‌ی صەحیحی موحەممەد ئەم فتوایەی دەرکردووە چونکە ئه‌و ده‌رباره‌ی خه‌ته‌نه‌کردن وتویه‌تی:\nله ئیسلامیشدا خه‌ته‌نه‌کردن مانایه‌کی میتافیزیکی هه‌یه، چونکه یه‌که‌م: له چیرۆکێکی ئه‌فسانه‌ییدا ده‌ڵێن: موحه‌ممه‌د به‌خه‌ته‌نه‌کراوی له‌دایک بووه. دووهه‌م: له‌سه‌رده‌مه کۆنه‌کاندا خودا داوای له باپیره گه‌وره‌ی موحه‌ممه‌د (ئیبراهیم) کردووه که بۆ له‌وه‌ودوا منداڵ و وه‌چه‌کانی خۆی خه‌ته‌نه بکات، ئه‌ویش کردویه‌تی و له‌به‌رامبه‌ر جێبه‌جێکردنیشیدا خودا دیاری گه‌وره‌ی پێشکه‌ش به ئیبراهیم و مناڵه‌کانی کردووه. ئیبراهیمیش له‌ته‌مه‌نی سه‌دو بیست ساڵیدا خه‌ته‌نه کراوه، دوای خه‌ته‌نه‌کردنیشی هه‌شتا ساڵی دیکه ژیاوه. جا له‌به‌ر ئه‌وه‌ی ئایه‌تێک هه‌یه باسی له‌وه کردووه که خودا ئیبراهیمی کردۆته رێزدارو خۆشه‌ویستی خۆی. بۆیه ده‌بێت موسڵمانان رێچکه‌ی ئیبراهیم بگرنه‌به‌ر.\nخه‌ته‌نه‌کردنی نێرینه بڕینی پێستێکه سه‌ری چووکی داپۆشیوه، په‌یوه‌ندی به خرۆشاندنی سێکسه‌وه نییه‌و بۆی هه‌یه چێژی سێکس زیاتر بکات به‌ڵام به دڵنیاییه‌وه نابێته هۆی که‌مکردنه‌وه یاخود له‌ده‌ستدانی، به‌ڵام خه‌ته‌نه‌کردنی مێینه بڕینی قیتکه‌یه‌که که په‌یوه‌ندیه‌کی توندوتۆڵی به‌سێکسه‌وه هه‌یه، به‌شێکی دابڕاوه‌و ده‌که‌وێته به‌شی سه‌ره‌وه‌ی زێ، جگه له‌هه‌ڵکۆڵینی جه‌سته ده‌رئه‌نجامێکی ڕوون و ئاشکرای هه‌یه، ئه‌ویش کوشتنی سه‌ره‌تاییانه‌ی خرۆشاندن و دامرکانه‌وه‌ی ئاره‌زووه‌کان و سه‌ربڕینی چێژی سێکسه. به‌مانایه‌کی دیکه تیرۆرکردنی به‌شێکه له ژیانی ئافره‌ت.\nئه‌م یاسا ڕه‌قه یه‌کێکه له داهێنانه‌کانی ئایین، بێڕێزکردن و تیرۆرکردنی ڕه‌گه‌زی مێ یه‌کێکه له‌ده‌رئه‌نجامه شوومه‌کانی ئه‌م دیارده‌یه، ئایینزاکانی ئیسلامیش ده‌وری سه‌ره‌کیان بۆ پراکتیکردن و به‌رده‌وامبوونی ئه‌م دیارده‌یه بینیوه‌و به‌شی شێریان له‌پراکتیکردنی جۆره تیرۆرکردنه دژ به‌م ڕه‌گه‌زه به‌رکه‌وتووه.\n سفری خوڵقاندن، بابی حه‌ڤده‌هه‌م 5-14 هه‌روه‌ها بابی سی و چوارهه‌م 14-17\n صحيح البخاري. كتاب اللباس باب، قص الشارب. حديث5550 صحيح مسلم، كتاب الطهارة، باب خصال الفطرة حديث257 سنن ابن ماجة، كتاب الطهارة وسننها. بَاب الفطرة حديث294\n تفسير القرطبـي البقرة124, مسند أحمد, أول مسند البصريين, حديث أسامة الهذلي رضي الله تعالى عنه\n ابن تيمية: فتاوى النساء: ص8\n صحيح مسلم، كتاب الحيض، باب نسخ الماء من الماء ووجوب الغسل بالتقاء الختانين حدیث٣٤٩\nوَاجِب عِنْد الشَّافِعِيّ وَكَثِير مِنْ الْعُلَمَاء , وَسُنَّة عِنْد مَالِك وَأَكْثَر الْعُلَمَاء , وَهُوَ عِنْد الشَّافِعِيّ وَاجِب عَلَى الرِّجَال وَالنِّسَاء جَمِيعًا , ثُمَّ إِنَّ الْوَاجِب فِي الرَّجُل أَنْ يَقْطَع جَمِيع الْجِلْدَة الَّتِي تُغَطِّي الْحَشَفَة حَتَّى يَنْكَشِف جَمِيع الْحَشَفَة , وَفِي الْمَرْأَة يَجِب قَطْع أَدْنَى جُزْء مِنْ الْجَلْدَة الَّتِي فِي أَعْلَى الْفَرْج صحيح مسلم بشرح النووي، كتاب الطهارة، باب خصال الفطرة\n سنن ابي داود، كتاب الادب، باب ما جاء في الختان، حديث5271\n ابن تيمية، مجموعة الفتاوى، م11 فقه الطهارة والصلاة، ص68\n (أن النبي صلى الله عليه وسلم ولد مختونا). تفسير القرطبـي البقرة124\n (قال رسول الله صلى الله عليه وسلم اختتن إبراهيم عليه السلام وهو ابن مائة وعشرين سنة ثم عاش بعد ذلك ثمانين سنة). تفسير القرطبـي في تفسير البقرة124\n (وَاتَّبَعَ مِلَّةَ إِبْرَاهِيمَ حَنِيفًا) (وَاتَّخَذَ اللَّهُ إِبْرَاهِيمَ خَلِيلًا). النساء:125. النحل: 123\nڕێکه‌وتی بڵاوکردنه‌وه 2013-01-01 08:39:00\nخه‌ته‌نه‌کردن, یان, خه‌ته‌نه, بڕینی, گۆشتی, سه‌ری, چوکی, پیاوان, و, قیتکه‌ی, ئافره‌تانه, بۆ, نێر, سه‌ری, چووک, زیاتر, ده‌خرۆشێنێ, چێژی, سێکس, له�مه‌ریوان, هه‌ڵه‌بجه‌ییخه‌ته‌نه, له, ئیسلامدا Tags


ئه‌وه‌ی نه‌گۆڕه لای كۆمه‌ڵ هه‌وڵی چه‌سپاندنی دادگه‌ری‌و مانه‌وه‌یه له‌به‌ره‌ی گه‌ل\nمامۆستا عه‌لی باپیر هه‌ڵوێستی كۆمه‌ڵی ئیسلامی سه‌باره‌ت به پێكهێنانی حكوومه‌تی هه‌رێم ئاشكرا ده‌كات و، ڕایشیده‌گه‌یه‌نێت: ئه‌وه‌ی نه‌گۆڕه لای كۆمه‌ڵ، هه‌وڵی چه‌سپاندنی دادگه‌ریی و خزمه‌ت كردنه به خه‌ڵك و مانه‌وه‌یه له به‌ره‌ی داخوازییه ڕه‌واكانی گه‌لدا.\nمامۆستا عه‌لی باپیر ئه‌میری كۆمه‌ڵی ئیسلامی، له مه‌كته‌بی تایبه‌تی خۆی له شاری هه‌ولێر پێشوازیی له (ئایدن مه‌عرووف) ئه‌ندامی مه‌كته‌بی سیاسیی به‌ره‌ی توركمانیی عێراقی و وه‌فدێكی یاوه‌ری كرد.\nله دیدارێكدا باس له په‌یوه‌ندییه‌كانی نێوان كۆمه‌ڵی ئیسلامی و به‌ره‌ی توركمانی كرا، هه‌روه‌ها بارودۆخی سیاسیی عێراق و هه‌رێمی كوردستان و هه‌وڵه‌كانی كاراتركردنی حكوومه‌تی عێراق و شێوازی به‌شداریی نوێنه‌رانی كوردستان له‌و حكوومه‌ته‌دا قسه‌وباسی له‌باره‌وه كرا.\nله دیداره‌كه‌دا جه‌خت له‌وه كرایه‌وه كه پێكهاته‌كانی كوردستان به گیانێكی برایانه و خه‌مخۆرانه له به‌غدا كار بۆ به‌ده‌ستهێنانی مافه‌كانی هاوڵاتیانی هه‌رێم بكه‌ن.\nمامۆستا عه‌لی باپیر دووپاتی كرده‌وه كه كۆمه‌ڵی ئیسلامی خوازیاره به دڵسۆزی و دوور له موزایه‌ده‌ی سیاسی خزمه‌تی گه‌له‌كه‌ی بكات و، جه‌ماوه‌ری كوردستان له قه‌یرانی ماددیی و مه‌عنه‌ویی ده‌رباز بكات.\nسه‌باره‌ت به پێكهێنانی حكوومه‌تی هه‌رێمیش، ئه‌میری كۆمه‌ڵی ئیسلامی ڕایگه‌یاند: كۆمه‌ڵ پێش ڕووداوه‌كان ناكه‌وێ و له كات و شوێنی خۆیاندا قسه‌ی خۆی له‌سه‌ر پرسه‌كان ده‌بێ، به‌ڵام ئه‌وه‌ی نه‌گۆڕه لای كۆمه‌ڵی ئیسلامی هه‌وڵی چه‌سپاندنی دادگه‌ریی و خزمه‌ت كردنه به خه‌ڵك و جه‌ماوه‌ر و مانه‌وه‌یه‌تی له به‌ره‌ی داخوازییه ڕه‌واكانی گه‌له‌كه‌یدا.


پیرلۆ چۆن باسی گواردیۆلا و کریستیانۆ دەکات؟ | KURDPLAT\nپیرلۆ چۆن باسی گواردیۆلا و کریستیانۆ دەکات؟\nکوردپلات 10/13/2020 10:13:00 ص ليست هناك تعليقات\nئاندریا پیرلۆ، راهێنەری یانەی یوڤێنتوسی ئیتالی لە نوێترین لێدوانیدا باسی کۆمەڵێک بابەتی کردووە کە پەیوەندییان بە کارە نوێیەکەیەوە هەیە و ستایشی چەند راهێنەرێکیشی کرد کە سوودی لێوەرگرتوون.\nپیرلۆ لە هەڤپەیڤینێکیدا لەگەڵ ماڵپەڕی یەکێتیی تۆپی پێی ئەوروپا لە باسی بابەتی راهێنەرایەتییەکەیدا گوتی: کە یاریزانبوون خۆم بڕیارمدەدا و تۆپەکانم ئاڕاستەی ئەو شوێنە دەکرد کە دەمویست، بەڵام کە ئێستا راھێنەرم تەنیا بیرۆکەکان دەگەیەنم و یاریزانەکان راڤەی دەکەن، بۆیە کاری راھێنەرایەتی کەمێک قورسترە لە یاریزانێتی.\nئاندریا لە ستایشی چەند راهێنەرێکدا گوتی: من بەختیاوەرم بوو کە توانیم لەگەڵ چەند راهێنەرێکی گەورەدا کاربکەم لە نموونەی لۆچێسکۆ لە بریشیا، مارچێلۆ لیپی، کارلۆ ئانچێلۆتی، ئانتۆنیۆ کۆنتی و ماسیمیلیانۆ ئالێگری، زۆر دڵخۆشم کە لەگەڵ گەردوونێک لە باشترین راهێنەرەکانی جیهان کارمکردووە.\nباسی گواردیۆلاشی کرد و دەڵێت: گواردیۆلا بۆ هەموومان نموونەیە و پیشانیداوە کە یەکێکە لەباشترینەکان، هەر لەساڵانی کارکردنییەوە لەگەڵ تیپی دووەمی بارسێلۆناوە دەرکەوت کە ئەو جیاوازە تا گەیشتن بە تیپی یەکەم، ئەو سەلماندووێتی کە راهێنەرە گەنجەکان توانای یاریکردنیان بە شێوەی هێرشبەری هەیە و بە گرنگییەوە کار بۆ ئەوەدەکەن کە جۆرێکی دیاریکراو لە پەستانکردنە سەر تۆپ ئەنجامبدەن.\nگوتیشی: هەموومان بیرۆکەی خۆمان هەیە و پێموایە پێویستە بیانبەینە پێشەوە.\nدەربارەی کریستیانۆ رۆناڵدۆی ئەستێرەی یەکەمی یانەکەی دەڵێت: یەکەمشت من زۆر دڵخۆشم کە یاریزانێکی گەورەی وەک کریستیانۆ رۆناڵدۆم هەیە و دەتوانم بیبینم و مەشقی پێبدەم و یاریپێبکەم، زۆر دڵخۆشیکردووەم کە لە تیپەکەمدا یاریزانێک هەیە تەمەنی 35 ساڵانە و وەک لاوێک یاریدەکات و هەمیشە بە پەرۆشە بۆ یاریکردن، بەهێز و گڕوتینەوە ئامادەیە و وەک بڵێی لە بیستەکانی تەمەنیدابێت، ئەو نموونەیەک بۆ هەمووان.\nئاندریا پیرلۆ دوای 16 رۆژ لە کرانەدەرەوەی یانەی یوڤێتنوس لە خولی یانە پاڵەوانەکانی ئەوروپا لەسەر دەستی یانەی لیۆنی فەرەنسی، وەک شوینگرەوەی ماوریزیۆ ساریی راهێنەری پێشووی یانەکە دەستبەکاربوو.


بەڕێوەبەرایەتی پۆلیسی هەولێر ئامارەكانی شەش مانگی رابردوی بڵاوکردەوە و رایگەیاند، سواڵکەرێکیان دەستگیرکردوە، تەنها لە سی رۆژدا 13 ملیۆن دیناری کۆکردۆتەوە.\nبەڕێوبەرایەتی پۆلیسی هەولێر لە راگەیەندراوێکدا کە وێنەیەکی بۆ خەندان نێردراوە، ئامارەكانی شەش مانگی رابردوی بڵاوکردەوە و رایگەیاند، هێزەکانیان توانیویانە 650 تۆمەتبار لە هەمو تاوانە جیاجیاکان کە باندی (دزی، کوشتن، ساختەکاری، سپیکردنەوەی دراوی) تیادا بوە دەستگیربکەن، هەروەها تۆمەتبار هەبوە چەندین ساڵ فەرمانی دەستگیرکردنی هەبوە، بەڵام دەستگیرنەکراوە.\nئاماژەی بەوەشکردوە، توانیویان 751 سواڵکەر لە هەردو رەگەز دەستگیربکەن، ژمارەیەکی زۆر لەو سواڵکەرانە بۆ راکێشانی هەست و سۆزی خەڵک وەک نەخۆش یان خاوەنپێداویستی تایبەت خۆیان دەرخستوە، سواڵکەرێکیان دەستگیرکردوە، تەنها لە سی رۆژدا 13 ملیۆن دیناری کۆکردوەتەوە.\n731 جار بینراوە


مافی گٶڕینەوە | Hallå konsument - Konsumentverket\nمافبوون بۆگۆڕینەوە مانای ئەوەیە کە تۆ ئەتوانیت کاڵاکەی کە کڕیوتە بیگەڕێنیتەوە و لەباتی ئەوە یەکێکی تر هەڵبژێریت.\nبیر لەمە بکەرەوە:\n.پێش ئەوەی پارەکە بدەیت بپرسە بزانە ئەو دوکانە مافی گۆڕێنەوە پێشکەش ئەکات.\nخۆت دڵنیابکەرەوە لەوەی کە یاداشت بکریت کە تۆ مافی گۆڕێنەوەت هەیە، بۆ نموونە لەسەر پسووڵەی پارەدانەکە.\nکاڵاکە لەکاتی خۆێدا بگەڕێنەرەوە.\nدۆخی کاڵاکە لە کڕیندا چۆن بوو ئاواش بیگەڕێنەرەوە.\nهیچ یاسایەک نییە کە مافی گۆڕینەوەت بداتێ. کەواتە دوکانەکان بۆخۆیان هەڵبژاردە ئەکەن کە ئایا ئەمە پێشکەش بکەن یان نا.\nتۆ لە گۆڕینەوەدا پارەکەت نادرێتەوە\nجاروبار تۆ پسووڵەی سوودلێوەرگرتنت پێشکەش ئەکرێت کاتێک کە ئەتەوێت کاڵاکە بگۆڕیتەوە. ئەوسا ئەتوانیت کاڵایەکی تازە لە هەمان دوکان بکڕیت، بەڵام بۆ دەرفەتێکی دواتر. کەواتە بەراوورد لەگەڵ کڕینی کراوەدا تۆ پارەکەت وەرناگریتەوە.\nتۆ مافی ئەوەت هەیە کە ڕاگەیاندن لەسەر کاڵای خەوشدار بدەیت\nئەگەر خەوشێک(هەڵەیەک) لە کاڵایەکدا هەبێت ئەتوانیت ڕاگەیاندنی لەسەر بدەیت. ئەمە شتیکی ترە وەک لەوەی بتەوێت کاڵاکە بگۆڕیتەوە. ئەگەر هەڵە لە کاڵاکەدا هەبوو ئەبێت پەیوەندیی بە فرۆشیارەوە بگریت و باسی بکەیت کە تۆ لە کاڵاکەی کە کڕیوتە ڕازی نیت. تۆ ئەوەش باس ئەکەیت کە بۆ پێتوایە کە کاڵاکە هەڵەدارە.\nزۆرجار لە دوکانەکاندا ئەنووسرێت "کاڵای کڕاو ناگۆردرێتەوە"، ئەمەش بەهەڵەتێگەیشتنی ئاسانە. ئەگەر هەڵەیەک لەکاڵای هەڕاجکراودا هەبێت ئەوا مافت هەیە کە ڕاگەیاندن لەسەر کاڵای هەڵەدار بدەیت، دروست بەهەمان شێوە وەک کاڵای شکاو و خراپ کە لە کاڵا ئاساییەکانی تردایە. بەڵام دوکانەکە مافی گۆڕینەوە بۆ ئەو کاڵایە نادات.